
LIETUVOS RESPUBLIKOS ŽEMĖS ŪKIO MINISTERIJOS VIEŠŲJŲ PIRKIMŲ ORGANIZAVIMO IR VIDAUS KONTROLĖS
TVARKOS APRAŠAS

I SKYRIUS BENDROSIOS NUOSTATOS

1. Lietuvos Respublikos žemės ūkio ministerijos viešųjų pirkimų organizavimo ir vidaus kontrolės tvarkos aprašas (toliau – Tvarkos aprašas) nustato prekių, paslaugų ar darbų viešųjų pirkimų (toliau – pirkimai) organizavimo ir vidaus kontrolės Lietuvos Respublikos žemės ūkio ministerijoje tvarką, kuri apima poreikių formavimą, pirkimų planavimą, inicijavimą ir pasirengimą jiems, pirkimų vykdymą, viešojo pirkimo–pardavimo sutarties (toliau – pirkimo sutartis) sudarymą, vykdymą ir jos rezultatų įvertinimą (toliau – pirkimų procesas).
2. Tvarkos aprašo tikslas – užtikrinti Žemės ūkio ministerijoje tinkamą pirkimų proceso valdymą ir pirkimo sutarčių vykdymą. Žemės ūkio ministerijoje pirkimų vykdymą ir kontrolės priemones pirkimų procese pagal pirkimus reglamentuojančių teisės aktų reikalavimus užtikrina Viešųjų pirkimų skyriaus darbuotojai.
3. Tvarkos aprašas parengtas atsižvelgiant į Lietuvos Respublikos viešųjų pirkimų įstatymą (toliau – VPĮ), Lietuvos Respublikos viešųjų pirkimų, atliekamų gynybos ir saugumo srityje, įstatymą, Mažos vertės pirkimų tvarkos aprašą, patvirtintą Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Mažos vertės pirkimų tvarkos aprašas), ir kitus įstatymus bei teisės aktus. 
4. Planuodama, inicijuodama, organizuodama ir atlikdama pirkimus, vykdydama pirkimo sutartis Žemės ūkio ministerija vadovaujasi Tvarkos aprašo 3 punkte nurodytais teisės aktais, Lietuvos Respublikos civiliniu kodeksu, Lietuvos Respublikos žemės ūkio ministerijos mažos vertės viešųjų pirkimų, atliekamų gynybos ir saugumo srityje, tvarkos aprašu, patvirtintu Lietuvos Respublikos žemės ūkio ministro 2023 m. rugsėjo 7 d. įsakymu Nr. 3D-596 „Dėl Lietuvos Respublikos žemės ūkio ministerijos mažos vertės viešųjų pirkimų, atliekamų gynybos ir saugumo srityje, organizavimo ir vykdymo“, šiuo Tvarkos aprašu ir kitais pirkimus reglamentuojančiais teisės aktais. Pasikeitus Tvarkos apraše minimiems teisės aktams, taikomos šių teisės aktų aktualios redakcijos nuostatos.
5. Planuojant, inicijuojant, organizuojant ir vykdant pirkimus turi būti racionaliai ir efektyviai naudojamos Žemės ūkio ministerijos lėšos ir valstybės tarnautojų ar darbuotojų, dirbančių pagal darbo sutartis ir gaunančių darbo užmokestį iš valstybės biudžeto ir valstybės pinigų fondų (toliau kartu – darbuotojai), laikas. Turi būti laikomasi lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų.
6. Planuojant, inicijuojant, organizuojant ir vykdant pirkimus turi būti siekiama, kad:
6.1. vykdant pirkimo sutartis būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose;
6.2. įsigyjant prekes, paslaugas ar darbus būtų skatinama inovatyvių produktų pasiūla ir užtikrinama, kad Lietuvos Respublikos Vyriausybės ar jos įgaliotos institucijos nustatytais atvejais būtų pasiekti inovatyvių pirkimų rodikliai;
6.3. pirkimų vykdymas būtų paremtas skaidrumu, etišku elgesiu, lygiateisiškumu, konkurencijos skatinimu ir proporcingumu, pirkimų procesų skaidrumo didinimo ir korupcijos prevencijos priemonių stiprinimu. Įsigyjant prekes, paslaugas ar darbus būtų daroma kuo mažesnė
įtaka klimato kaitai, aplinkos taršai, atliekų susidarymui, gamtos išteklių naudojimui, ekosistemų ir jų paslaugų būklei ir (ar) kitam neigiamam poveikiui aplinkai ir užtikrinama, kad įstatymuose įtvirtintais, Lietuvos Respublikos Vyriausybės ar jos įgaliotos institucijos nustatytais atvejais ir tvarka būtų taikomi atsinaujinančių išteklių ir (ar) energijos naudojimo, energijos vartojimo efektyvumo ir aplinkos apsaugos reikalavimai ir (ar) kriterijai.
7. Tvarkos apraše vartojamos sąvokos:
7.1. Centrinės viešųjų pirkimų informacinės sistemos administratorius – Viešųjų pirkimų skyriaus vedėjo paskirtas darbuotojas, turintis teisę Centrinėje viešųjų pirkimų informacinėje sistemoje tvarkyti duomenis apie Žemės ūkio ministeriją ir jos darbuotojus.
7.2. Paraiška dėl pirkimo atlikimo (toliau – paraiška) – Tvarkos aprašo 1 priede nustatytos formos dokumentas, rengiamas pirkimų iniciatoriaus prieš pradedant pirkimo procedūras, kuriame nurodomos pagrindinės pirkimo sąlygos ir kita informacija, kuri pagrindžia priimtų sprendimų atitiktį Lietuvos Respublikos viešųjų pirkimų įstatymui ir kitų pirkimus reglamentuojančių teisės aktų reikalavimams. 
7.3. Pirkimų iniciatorius – Žemės ūkio ministerijos administracijos padalinio vadovo per ministerijos Dokumentų valdymo sistemos (toliau – DVS) skiltyje „Užduotys“, suformuojant naują pavedimą, paskirtas Žemės ūkio ministerijos darbuotojas, kuris nurodė poreikį viešojo pirkimo būdu įsigyti reikalingų prekių, paslaugų ar darbų ir (ar) parengia jų techninę specifikaciją ir (ar) jos projektą. Pirkimų organizatoriumi ir pirkimų iniciatoriumi (to paties pirkimo) rekomenduojama skirti skirtingus darbuotojus, taip siekiant sumažinti klaidų ar neteisėtų veikų riziką. Atliekant viešuosius pirkimus neskelbiamos apklausos būdu, jei perkamos prekės ir paslaugos naudojant reprezentacinėms išlaidoms skirtas lėšas arba, kai pirkimus, atliekamus apklausos būdu, inicijuoja ir juos atlieka specialieji atašė, pirkimų iniciatoriumi ir pirkimų organizatoriumi gali būti skiriamas tas pats asmuo. Apie pirkimų iniciatoriaus paskyrimą administracijos padalinio vadovas (specialiųjų atašė atveju – pirkimą inicijuojantis specialusis atašė) per DVS turi informuoti už prevencinę pirkimų kontrolę atsakingą asmenį.
7.4. Pirkimų organizatorius – žemės ūkio ministro įsakymu paskirtas Žemės ūkio ministerijos darbuotojas, kuris Žemės ūkio ministerijoje nustatyta tvarka organizuoja ir atlieka mažos vertės neskelbiamus ir skelbiamus pirkimus, kai pirkimo vertė neviršija 15 000 Eur be PVM ir kai tokiems pirkimams atlikti nesudaroma viešųjų pirkimų komisija. Skiriant pirkimų organizatorių, turi būti atsižvelgiama į jo ekonomines, technines, teisines žinias ir Lietuvos Respublikos viešųjų pirkimų įstatymo bei kitų pirkimus reglamentuojančių teisės aktų išmanymą. Pirkimų organizatoriai turi būti tik nepriekaištingos reputacijos asmenys. 
7.5. Pirkimų verčių apskaitą tvarkantis asmuo – Viešųjų pirkimų skyriaus darbuotojas, kuris skaičiuoja numatomų pirkimų planuojamas vertes ir rengia pirkimų plano projektą bei atlieka pirkimų plano keitimus.
7.6. [bookmark: _Hlk205301239]Rinkos tyrimas – kokybinės ir kiekybinės informacijos apie realią ir potencialią prekių, paslaugų ar darbų pasiūlą (tiekėjus (įskaitant ir rinkoje veikiančias Lietuvos Respublikos viešųjų pirkimų įstatymo 23 ir 24 straipsniuose nurodytas įstaigas ir įmones), jų tiekiamas prekes, teikiamas paslaugas ar atliekamus darbus, užimamą rinkos dalį, kainas ir pan.) rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti. Kai numatoma pirkimo vertė viršija 15 000 Eur be PVM, rinkos tyrimo rezultatai fiksuojami užpildant Tvarkos aprašo 2 priede nustatytos formos dokumentą.  Rinkos tyrimo rezultatų suvestinė turi būti paskelbiama DVS kartu su paraiška. Jei pirkimų, kurių vertė neviršija 15 000 Eur be PVM, rinkos tyrimai atliekami pirkimų iniciatorių, planuojant pirkimų poreikį ir naudojami apskaičiuoti numatomos sudaryti sutarties vertę.
7.7. Tiekėjų apklausos pažyma – Tvarkos aprašo 3 priede nustatytos formos dokumentas, rengiamas pirkimų organizatoriaus, vykdant mažos vertės neskelbiamus pirkimus (išskyrus Tvarkos apraše numatytus atvejus), pagrindžiantis jo priimtų sprendimų atitiktį Lietuvos Respublikos viešųjų pirkimų įstatymo ir kitų pirkimus reglamentuojančių teisės aktų reikalavimams. 
7.8. Už pirkimo sutarties vykdymo priežiūrą atsakingas asmuo – Žemės ūkio ministerijos darbuotojas, tiesioginio vadovo paskirtas už konkrečios pirkimo sutarties vykdymą, nurodytas pirkimo sutartyje, kuris koordinuoja (organizuoja) Žemės ūkio ministerijos sudarytose pirkimo sutartyse numatytų įsipareigojimų vykdymą, pristatymo (atlikimo, teikimo) terminų laikymąsi, prekių, paslaugų ar darbų atitiktį pirkimo sutartyse numatytiems kiekybiniams, kokybiniams ir kitiems reikalavimams, taip pat inicijuoja ar teikia siūlymus dėl pirkimo sutarčių pratęsimo, keitimo, nutraukimo, teisinių pasekmių tiekėjui, nevykdančiam ar netinkamai vykdančiam pirkimo sutartyje nustatytus įsipareigojimus, taikymo. 
7.9. Už pirkimo sutarties paskelbimą atsakingas asmuo – Viešųjų pirkimų skyriaus darbuotojas, nurodytas pirkimo sutartyje, kuris skelbia pirkimo sutartis ir jų pakeitimus Centrinėje viešųjų pirkimų informacinėje sistemoje pagal Lietuvos Respublikos viešųjų pirkimų įstatymo 86 straipsnio 9 dalies nuostatas.
7.10. Už pirkimų organizavimą atsakingas asmuo – Viešųjų pirkimų skyriaus darbuotojas, kuris užtikrina Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaracijų, konfidencialumo pasižadėjimų ir atitikties nepriekaištingos reputacijos reikalavimams deklaracijų pasirašymą ir privačių interesų deklaracijų pateikimą laiku, įtraukia tiekėjus į nepatikimų tiekėjų ir melagingą informaciją pateikusių tiekėjų sąrašus, kaupia ir rengia statistinę informaciją apie atliekamus pirkimus.
7.11.  Už prevencinę pirkimų kontrolę atsakingas asmuo – žemės ūkio ministro įsakymu paskirtas Korupcijos prevencijos ir vidaus tyrimų skyriaus darbuotojas, vykdantis išankstinę pirkimo proceso procedūros stebėseną, patikrinimą ir suderinimą.
7.12. Už pirkimų vykdymą naudojantis centrinės perkančiosios organizacijos elektroniniu katalogu atsakingas asmuo – Viešųjų pirkimų skyriaus vedėjo paskirtas darbuotojas, kuriam viešoji įstaiga CPO LT arba kita institucija, įstaiga, atliekanti centrinės perkančiosios organizacijos funkcijas, suteikia prisijungimo duomenis prie centrinės perkančiosios organizacijos elektroninio katalogo.
7.13. Viešųjų pirkimų komisija (toliau – Komisija) – žemės ūkio ministro įsakymu sudaryta viešųjų pirkimų komisija prekių, paslaugų ar darbų (arba atitinkamos srities) pirkimams organizuoti ir jiems atlikti. Išimtis gali būti taikoma dėl prekių, paslaugų ar darbų specifinių pirkimų, kuriems organizuoti ir atlikti tikslinga sudaryti atskirą nuolatinę viešųjų pirkimų komisiją arba dėl įslaptintų pirkimų, kuriems organizuoti ir atlikti viešųjų pirkimų komisijos nariai turės atitikti specifinius reikalavimus.
7.14. Viešųjų pirkimų planas (toliau – pirkimų planas) – Tvarkos apraše nustatyta tvarka parengtas ir Žemės ūkio ministerijos kanclerio patvirtintas einamaisiais finansiniais metais planuojamų vykdyti prekių, paslaugų ar darbų pirkimų sąrašas, kurio forma nustatyta 4 priede.
7.15. Viešųjų pirkimų suvestinė (toliau – pirkimų suvestinė) – Centrinėje viešųjų pirkimų informacinėje sistemoje viešai skelbiama informacija apie visus finansiniais metais Žemės ūkio ministerijos planuojamus vykdyti tarptautinės vertės ir supaprastintus pirkimus (išskyrus mažos vertės pirkimus).
8. Kitos Tvarkos apraše vartojamos sąvokos atitinka sąvokas, vartojamas VPĮ, Viešųjų pirkimų, atliekamų gynybos ir saugumo srityje, įstatyme, kituose pirkimus reglamentuojančiuose teisės aktuose.
9. Žemės ūkio ministerijoje pirkimus organizuoja ir pirkimo procedūras atlieka Komisija arba Pirkimų organizatorius.
10. Komisija organizuoja ir vykdo tarptautinius ir supaprastintus pirkimus.
11. Pirkimų organizatorius organizuoja ir vykdo mažos vertės neskelbiamus pirkimus.
12. Žemės ūkio ministerijos kancleris, tvirtindamas metinį viešųjų pirkimų planą, jo pakeitimus ar pasirašydamas paraišką, turi teisę pavesti mažos vertės neskelbiamą pirkimą atlikti Komisijai neatsižvelgdamas į Tvarkos aprašo 11 punkto nuostatą.
13. Už Žemės ūkio ministerijos atliekamus pirkimus atsakingas Žemės ūkio ministerijos kancleris, kuriam suteikti įgaliojimai veikti Žemės ūkio ministerijos vadovo vardu viešųjų pirkimų srityje.
II SKYRIUS
PIRKIMŲ PROCESE DALYVAUJANTYS ASMENYS, JŲ FUNKCIJOS IR ATSAKOMYBĖS
14. Žemės ūkio ministerijos darbuotojai, dalyvaujantys pirkimų ir vidaus kontrolės
procese:
14.1. už pirkimų organizavimą atsakingas asmuo;
14.2. už pirkimų planavimą atsakingas ir pirkimų verčių apskaitą tvarkantis asmuo;
14.3. pirkimų iniciatorius;
14.4. pirkimų organizatorius;
14.5. Komisija;
14.6. už pirkimo sutarties paskelbimą atsakingas asmuo;
14.7. už pirkimo sutarties vykdymo priežiūrą atsakingas asmuo;
14.8. Centrinės	viešųjų	pirkimų	informacinės	sistemos	(toliau	–	CVPIS) administratorius;
14.9. už prevencinę pirkimų kontrolę atsakingas asmuo.
15. Už pirkimų organizavimą atsakingo asmens funkcijos ir atsakomybė:
15.1. CVP IS pildo metines pirkimų ataskaitas pagal VPĮ 96 straipsnio 2 dalies 2 punkto ir 3 dalies reikalavimus, teikia jas Viešųjų pirkimų tarnybai;
15.2. rengia Žemės ūkio ministerijos vidaus teisės aktus ir (ar) kitus dokumentus, susijusius su pirkimais;
15.3. ne rečiau kaip kartą per metus peržiūri Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaracijų (toliau – nešališkumo deklaracija), Konfidencialumo pasižadėjimo (5 priedas) ir atitikties Nepriekaištingos reputacijos reikalavimams deklaracijos (6 priedas) (toliau – nepriekaištingos reputacijos deklaracija) duomenis, pateiktas privačių interesų deklaracijas ir patikrina, ar visi ekspertai, pirkimų iniciatoriai, pirkimų organizatoriai, už pirkimų planavimą ir organizavimą, už prevencinę pirkimų priežiūrą atsakingi asmenys yra pasirašę konfidencialumo pasižadėjimus ir deklaravę privačius interesus, kaip tai nurodyta Lietuvos Respublikos viešųjų ir privačių interesų derinimo įstatyme; patikrina, ar visi Komisijos nariai yra pasirašę konfidencialumo pasižadėjimus, nepriekaištingos reputacijos deklaracijas ir deklaravę privačius interesus, kaip tai nurodyta Lietuvos Respublikos viešųjų ir privačių interesų derinimo įstatyme. Nešališkumo deklaraciją privalo pasirašyti tik tie už pirkimų planavimą ir organizavimą atsakingi asmenys, stebėtojai, kuriems nėra privaloma deklaruoti privačių interesų;
15.4. užtikrina, kad naujai paskirtas pirkimų iniciatorius ir pirkimų organizatorius, ekspertas, prieš pradėdami darbą, pasirašytų nepriekaištingos reputacijos deklaraciją, konfidencialumo pasižadėjimą ir pateiktų privačių interesų deklaraciją; visi naujai sudarytos Komisijos nariai prieš pradėdami darbą, pasirašytų konfidencialumo pasižadėjimą, nepriekaištingos reputacijos reikalavimams deklaraciją ir pateiktų privačių interesų deklaraciją;
15.5. nutraukus pirkimo sutartį dėl esminio pirkimo sutarties pažeidimo – įtraukia tiekėjus į nepatikimų tiekėjų sąrašą; 
15.6. įtraukia tiekėjus į melagingą informaciją pateikusių tiekėjų sąrašus, jei pirkimo procedūrų metu tiekėjas nuslėpė ar pateikė melagingą informaciją, kaip nustatyta VPĮ 46 straipsnio 4 dalies 4 punkte (šią informaciją už pirkimų planavimą ir organizavimą atsakingam asmeniui taip pat gali perduoti pirkimų organizatorius arba Komisija);
15.7. pagal poreikį kaupia ir rengia statistinę informaciją apie Žemės ūkio ministerijos atliktus ir atliekamus viešuosius pirkimus. 
16.  Už prevencinę pirkimų  kontrolę atsakingo asmens funkcijos ir atsakomybė:
16.1. kai pirkimo vertė viršija 70 000 Eur be PVM, per 5 (penkias) darbo dienas su pirkimo iniciatoriumi suderina perkamų prekių, paslaugų ar darbų techninę specifikaciją ir DVS vizuoja suderintas paraiškas. Apie nustatytus pastebėjimus el. paštu informuoja už korupcijos prevenciją atsakingo struktūrinio padalinio vadovą ir pirkimo iniciatorių, jo vadovą;
16.2.  stebėtojo teisėmis (be balso teisės) gali dalyvauti Komisijos posėdžiuose;
16.3.  pagal poreikį vertina kitą Žemės ūkio ministerijos pirkimų informaciją. Nepažeisdamas teisės aktuose nustatytos tvarkos iš Žemės ūkio ministerijos struktūrinių padalinių per 5 (penkias) darbo dienas turi teisę gauti informaciją apie Žemės ūkio ministerijos pirkimus vertinimui atlikti;
16.4. esant poreikiui, raštu pateikia vertinimo išvadas apie Žemės ūkio ministerijos planuojamus, vykdomus pirkimus ar ministerijos sudarytų pirkimo sutarčių vykdymą, nustatytus trūkumus, siūlymus, kaip tuos trūkumus pašalinti ar patobulinti pirkimų procedūras;
16.5. patikrina jam ar už korupcijos prevenciją atsakingam struktūriniam padaliniui pateiktą informaciją apie į papildomas su pirkimais susijusias pareigas paskirtus asmenis, ar nėra interesų konflikto ir ar deklaruotos papildomos su pirkimais susijusias pareigos Privačių interesų registre. Nedeklaravusiųjų papildomų su pirkimais susijusių pareigų el. paštu informuoja apie pareigą deklaruoti papildomas su pirkimais susijusias pareigas.
17. Pirkimų iniciatoriaus funkcijos ir atsakomybė:
17.1. atlieka rinkos tyrimą. Kai numatoma pirkimo vertė viršija 15 000 Eur be PVM, rinkos tyrimo rezultatai fiksuojami užpildant Tvarkos aprašo 2 priede nustatytos formos dokumentą. Rinkos tyrimo rezultatų suvestinė turi būti įkeliama į DVS kartu su paraiška. Pirkimų, kurių vertė neviršija 15 000 Eur be PVM, rinkos tyrimai atliekami pirkimo iniciatoriaus, planuojant pirkimų poreikį;
17.2. pirkimo procedūroms atlikti pildo paraišką (kurią skelbia DVS ir kurią susieja su nešališkumo deklaracija, konfidencialumo pasižadėjimu ir atitikties nepriekaištingos reputacijos reikalavimams deklaracija (jei tokias pildyti būtina). Kartu su paraiška rengia ir pateikia pirkimo objekto techninę specifikaciją, taip pat siūlymus dėl kvalifikacijos reikalavimų (jei tokie siūlomi), ne privalomų tiekėjų pašalinimo pagrindų (jei tokie siūlomi), kokybės vadybos / aplinkos apsaugos standartų (jei tokie siūlomi), pasiūlymų vertinimo kriterijų, pagrindinių pirkimo sutarties sąlygų (jei tokias siūlo) ir pagrindimą dėl pirkimo objekto neskaidymo į dalis, jeigu pirkimo objektas neskaidomas (privaloma tarptautinių pirkimų atveju ir kai atliekamas statinio statybos darbų ir statinio projektavimo paslaugų pirkimas, išskyrus VPĮ 28 straipsnio 2 dalyje nurodytas išimtis);
17.3. esant poreikiui Komisijai teikia siūlymus dėl gautų pretenzijų, susijusių su jo parengta informacija;
17.4. atlikus pirkimo procedūras parengia ir įdeda į DVS Pažymą apie viešąjį pirkimą ir finansavimo sumas (7 priedas), kurią vizuoja viešąjį pirkimą kuruojantis specialistas ir pirkimui skirtus finansavimo šaltinius administruojantys asmenys. Jeigu pirkimą inicijuoja ir jį atlieka Ryšių su visuomene ir bendradarbiavimo skyrius  (toliau – RVBS), šią pažymą parengia ir į DVS įkelia pirkimo organizatorius.
18. Pirkimų organizatoriaus funkcijos ir atsakomybė:
18.1. vykdo mažos vertės neskelbiamų pirkimų procedūras Mažos vertės pirkimų tvarkos aprašo nustatyta tvarka; 
18.2. rengia pirkimo dokumentus ir, jei reikalinga, taiko papildomus kvalifikacijos ir techninės specifikacijos reikalavimus, tiekėjų pašalinimo pagrindus, kokybės vadybos ar aplinkos apsaugos standartus, pasiūlymų vertinimo kriterijus, pagrindines pirkimo sutarties sąlygas, kurių nenurodė pirkimų iniciatorius;
18.3. patikrina pateiktus tiekėjų kvalifikaciją pagrindžiančius dokumentus, kai pirkimo procedūras atliko pirkimo organizatorius;
18.4. tikrina, ar pirkime dalyvaujantys tiekėjai yra įregistruoti, nėra įtraukti į nepatikimų tiekėjų sąrašą ir nėra nepatikimi mokesčių mokėtojai, pagal poreikį tikrina, ar pirkime dalyvaujantys tiekėjai užsiima veikla, reikalinga numatomai pirkimo sutarčiai įgyvendinti;
18.5. nagrinėja ir vertina tiekėjų kainos pasiūlymus bei techninius pasiūlymus (jei tokie pateikiami), esant poreikiui, techniniams pasiūlymams vertinti pasitelkia pirkimų iniciatorių, jei tam atlikti reikalingos pirkimų iniciatoriaus turimos specialios žinios ir kompetencijos;
18.6. Tvarkos aprašo nustatytais atvejais pildo ir paskelbia DVS Tiekėjų apklausos pažymas pagal Tvarkos aprašo 3 priedą;
18.7. pirkimo procedūrų vykdymo metu, atsiradus aplinkybėms, kurių nebuvo galima numatyti, gali inicijuoti pirkimo procedūrų nutraukimą, teikdamas Žemės ūkio ministerijos kancleriui, rezoliucija patvirtinus sprendimą dėl pirkimo procedūrų nutraukimo, atlieka su pirkimo nutraukimu susijusius veiksmus;
18.8. vykdo atnaujinto tiekėjų varžymosi procedūras pagal preliminariąją (-sias) pirkimo sutartį (-is);
18.9. rengia pirkimo sutarčių projektus, kai pirkimo procedūras atlieka pirkimų organizatorius, kuris yra Viešųjų pirkimų skyriaus ar RVBS darbuotojas.
19. Komisija dirba pagal Viešųjų pirkimų komisijos darbo reglamentą, patvirtintą Lietuvos Respublikos žemės ūkio ministro 2008 m. rugsėjo 15 d. įsakymu Nr. 3D-502, ir, be kitų jai nustatytų funkcijų:
19.1. vykdo tarptautinės vertės ir supaprastintus pirkimus;
19.2. vykdo mažos vertės pirkimus vadovaudamasi Tvarkos aprašo 12 punktu;
19.3. jei reikalinga, papildo papildomais kvalifikacijos ir techninės specifikacijos reikalavimais, tiekėjų pašalinimo pagrindais, kokybės vadybos ar aplinkos apsaugos standartais, pasiūlymų vertinimo kriterijais pagrindines pirkimo sutarties sąlygas, kurių nenurodė pirkimų iniciatorius, arba atlieka pateiktų reikalavimų pakeitimus;
19.4. Viešųjų pirkimų skyriaus darbuotojas, Komisijos narys, kuris kuruoja pirkimą, ministro įsakymu sudarius Komisiją, apie jos sudėtį per DVS praneša Korupcijos prevencijos ir vidaus tyrimų skyriui, CVP IS pildo skelbimus apie pirkimus, kitus skelbimus ir pirkimų procedūrų ataskaitas pagal VPĮ reikalavimus ir juos teikia Viešųjų pirkimų tarnybai;
19.5. rengia pirkimo sutartis, kai pirkimo procedūras atlieka Komisija;
19.6. pirkimo procedūrų vykdymo metu, atsiradus aplinkybėms, kurių nebuvo galima numatyti, gali inicijuoti pirkimo procedūrų nutraukimą teikdama pažymą Žemės ūkio ministerijos kancleriui. Žemės ūkio ministerijos kancleriui rezoliucija patvirtinus sprendimą dėl pirkimo procedūrų nutraukimo, atlieka su pirkimo nutraukimu susijusius veiksmus.
20. Už pirkimo sutarčių paskelbimą atsakingo asmens funkcijos ir atsakomybė:
20.1. ne vėliau kaip per 15 kalendorinių dienų nuo pirkimo sutarties ar preliminariosios pirkimo sutarties sudarymo ar jų pakeitimo, bet ne vėliau kaip iki pirmojo mokėjimo pagal ją pradžios, raštu sudarytą pirkimo sutartį, jos pakeitimus ir laimėjusio dalyvio pasiūlymą paskelbia CVP IS. Viešųjų pirkimų skyriui apie pirkimo sutarties užregistravimą Žemės ūkio ministerijoje praneša Buhalterinės apskaitos skyriaus darbuotojas, atliekantis pirkimo sutarčių registravimą, per DVS pateikdamas Viešųjų pirkimų skyriaus vedėjui ir už pirkimo sutarties vykdymo priežiūrą atsakingam asmeniui susipažinti užregistruotą pirkimo sutartį;
20.2. pasikeitus pirkimo sutarties sąlygoms, pakeitimus CVP IS paskelbia ne vėliau kaip per 10 kalendorinių dienų nuo atitinkamų pakeitimų atlikimo;
20.3. atsako, kad CVP IS paviešinta informacija neprieštarauja teisės aktams arba teisėtiems tiekėjų interesams, netrukdo laisvai konkuruoti tarpusavyje.
21. Už pirkimo sutarties vykdymo priežiūrą atsakingų asmenų funkcijos ir atsakomybė:
21.1. organizuoja pirkimo sutartyje numatytų įsipareigojimų vykdymą, kontroliuoja prekių pristatymo, paslaugų teikimo ar darbų atlikimo terminų laikymąsi, įsitikina, kad pirkimo objektas, jo techniniai, funkciniai, kiekybiniai, kokybės reikalavimai atitinka pirkimo sutartyje nustatytas sąlygas;
21.2. nuolat stebi pirkimo sutarčių galiojimo terminus, inicijuoja ir teikia siūlymus dėl pirkimo sutarčių pratęsimo, keitimo, nutraukimo, teisinių pasekmių tiekėjui, nevykdančiam ar netinkamai vykdančiam pirkimo sutartyje nustatytus įsipareigojimus, taikymo, prireikus konsultuojasi su Žemės ūkio ministerijos administracijos padaliniais pagal kompetenciją dėl su pirkimo sutarties vykdymu susijusių klausimų (problemų);
21.3. organizuoja priėmimo–perdavimo aktų ar kitų paslaugų suteikimą, prekių pristatymą ar darbų atlikimą pagrindžiančių dokumentų pasirašymą, jei toks numatytas, tik tokiu atveju, jei neturi pretenzijų ar pastabų dėl pristatytų prekių, suteiktų paslaugų ar atliktų darbų;
21.4. priėmimo–perdavimo akte, jei toks numatytas, nurodo nustatytus trūkumus, ir raštu teikia siūlymą Žemės ūkio ministerijos kancleriui dėl pirkimo sutartyje numatytų prievolių įvykdymo užtikrinimo būdų taikymo tiekėjui;
21.5. seka pirkimo sutarties išlaidas, prieš užsakydamas prekes, paslaugas, darbus pagal pirkimo sutartį, įsitikina, ar pakanka lėšų likučio pagal pirkimo sutartį;
21.6. nustačius neatitikimų ar trūkumų (pateikti netinkami dokumentai, pateiktos nekokybiškos prekės ar paslaugos, nekokybiškai atlikti darbai, pažeisti prekių tiekimo, paslaugų teikimo ar darbų atlikimo terminai, neatitinka kiekiai ir kt.), imasi veiksmų šiems neatitikimams ar trūkumams pašalinti (grąžinti pateiktus netinkamus dokumentus, pateiktas nekokybiškas prekes ir kt.);
21.7. informuoja už pirkimų organizavimą atsakingą asmenį apie pirkimo sutarties neįvykdžiusius ar netinkamai ją įvykdžiusius tiekėjus (tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi tiekėjas ir kurie su tiekėju prisiėmė solidarią atsakomybę už pirkimo sutarties įvykdymą pagal VPĮ 49 straipsnio 5 dalį, jeigu pažeidimas įvykdytas dėl tos pirkimo sutarties dalies, kuriai jie buvo pasitelkti;
21.8. už pirkimo sutarties vykdymo priežiūrą atsakingas asmuo, prevencinę pirkimų kontrolę atliekančiam asmeniui paprašius, per ministerijos DVS pažymos formą pateikia vykdomos (įvykdytos) pirkimo sutarties, kurios rengėjas yra, vykdymo ataskaitą, kurioje privalo nurodyti:
21.8.1. jei buvo reikalauta, ar tiekėjas, su kuriuo sudaryta pirkimo sutartis, pateikė pirkimo sutarties įvykdymo užtikrinimo dokumentą ir ar šis dokumentas galioja pirkimo, kurio rezultatais vadovaujantis buvo sudaryta pirkimo sutartis, objektui;
21.8.2. ar nėra pažeidinėjami pirkimo sutarties sąlygose nustatyti pirkimo sutarties vykdymo terminai;
21.8.3. jei pažeisti (buvo pažeisti) pirkimo sutarties vykdymo terminai, ar pareikalauta / ketinama reikalauti netesybų;
21.8.4. jei buvo mokėjimų, ar mokant už faktiškai atliktus darbus, suteiktas paslaugas ar pateiktas prekes laikomasi apmokėjimo tvarkos ir kainų (įkainių), nustatytų pirkimo sutartyje;
21.8.5. ar buvo keičiamos pirkimo sutarties sąlygos;
21.8.6. ar vykdomos (įvykdytos) pirkimo sutarties objektas atitinka pirkimo dokumentuose ir pirkimo sutartyje nustatytus reikalavimus;
                21.8.7. ar tinkamai vykdomi pirkimo sutartyje nustatyti garantiniai įsipareigojimai;
                21.8.8. kitą informaciją ir (ar) siūlymus, kurie, Už pirkimo sutarties vykdymo priežiūrą atsakingo asmens ar prevencinę pirkimų kontrolę atliekančio asmens nuomone, yra reikalingi;
                  21.9.  valstybės tarnybos ar darbo kaitos atveju, perduoda prižiūrimos pirkimo sutarties vykdymo dokumentus kitam, padalinio vadovo paskirtam, už pirkimo sutarties vykdymą atsakingam asmeniui.
22. CVP IS administratoriaus funkcijos ir atsakomybė:
22.1. atsako už duomenų apie Žemės ūkio ministeriją aktualumą ir teisingumą CVP IS, administruoja Žemės ūkio ministerijos darbuotojams suteiktas teises;
22.2. sukuria ir registruoja naujus Žemės ūkio ministerijos CVP IS naudotojus (Komisijos narius, ekspertus, stebėtojus, pirkimų organizatorius, pirkimus kontroliuojančių institucijų atstovus ir kt.), kuria naudotojų grupes CVP IS priemonėmis vykdomiems pirkimams, suteikia jiems įgaliojimus ir nustato prieigos prie duomenų ribas;
22.3. Žemės ūkio ministerijos darbuotojams nutraukus tarnybos ar darbo santykius, panaikina jų prieigą prie CVP IS. 
23. Pirkimų planavimą ir pirkimų verčių apskaitą tvarkančio asmens funkcijos ir atsakomybė:
23.1. apskaičiuoja numatomų pirkimų vertes;
23.2. parenka pirkimo būdus;
23.3. pagal iš savarankiškų padalinių gautą pirkimų poreikį, rengia ir teikia Žemės ūkio ministerijos kancleriui tvirtinti Žemės ūkio ministerijos einamųjų finansinių metų pirkimų planą ir jo pakeitimus;
23.4. skelbia CVP IS tais metais Žemės ūkio ministerijos planuojamų atlikti pirkimų suvestinę, o patikslinus pirkimų suvestinę – patikslinimus.
III SKYRIUS
PIRKIMŲ PLANAVIMAS
24. Kiekvienas pirkimų iniciatorius ateinantiems finansiniams metams numatomus pirkimus planuoti pradeda kiekvienų metų IV ketvirtį. Kiekvienas savarankiškas Žemės ūkio ministerijos administracijos padalinys (toliau – savarankiškas padalinys), atsižvelgdamas į savo pirkimų iniciatorių pateiktą informaciją ir į planuojamą ateinančių metų biudžetą, iki kiekvienų metų gruodžio 1 d. pagal Tvarkos aprašo 4 priede nurodytą formą per DVS skiltyje „Pažymos“ pateikia Viešųjų pirkimų skyriui informaciją apie ateinančiais finansiniais metais planuojamus pirkimus.
25. Pirkimų iniciatorius, rengdamas informaciją apie ateinančiais finansiniais metais padalinio reikmėms reikalingas numatomas pirkti prekes, paslaugas ir darbus, turi:
25.1. peržiūrėti galiojančias pirkimo sutartis, už kurių vykdymą jis atsakingas, įvertinti galimybę ir tikslingumą pratęsti pasirašytų pirkimo sutarčių galiojimą (jei tokia galimybė numatyta pirkimo sutartyje), siekiant užtikrinti nepertraukiamą Žemės ūkio ministerijos funkcijoms atlikti būtinų prekių tiekimą, paslaugų teikimą ar darbų atlikimą;
25.2. atlikti rinkos tyrimą, reikalingą potencialiems tiekėjams, numatomai pirkimo vertei ir galimybei pirkimą atlikti iš VPĮ 23 ir 24 straipsniuose  nurodytų įstaigų ir įmonių nustatyti. Rinkos tyrimo procesas paprastai apima duomenų rinkimą ir analizę. Atlikdamas rinkos tyrimą, pirkimų iniciatorius pats pasirenka, kokius duomenis rinkti – pirminius, t. y. originalius duomenis, kurie renkami specialiai konkrečiam pirkimui, ar antrinius, t. y. tokius duomenis, kurie jau buvo surinkti anksčiau ir kuriuos galima visiškai ar iš dalies panaudoti konkretaus pirkimo atveju. Šis rinkos tyrimas dokumentuojamas laisva forma, rinkos tyrimo duomenis saugo pirkimų iniciatorius;
25.3. įvertinti galimybę prekes, paslaugas ir darbus įsigyti naudojantis VšĮ CPO LT arba kitos institucijos, įstaigos, atliekančios centrinės perkančiosios organizacijos (toliau – CPO) funkcijas, elektroniniu katalogu ir pateikti vieną iš toliau pateiktų siūlymų, suderintą su už pirkimų vykdymą naudojantis CPO elektroniniu katalogu atsakingu asmeniu:
25.3.1. pirkimą vykdyti naudojantis CPO elektroniniu katalogu, jeigu jame siūlomos prekės, paslaugos ar darbai atitinka pirkimų iniciatoriaus suformuotus poreikius ir pirkimas negali būti atliktas efektyvesniu būdu racionaliai naudojant tam skirtas lėšas;
25.3.2. atlikti pirkimą nesinaudojant CPO elektroniniu katalogu ir, jeigu Žemės ūkio ministerija pagal teisės aktus privalo užtikrinti, kad prekių, paslaugų ar darbų pirkimai būtų vykdomi naudojantis CPO elektroniniu katalogu, jeigu jame siūlomos prekės, paslaugos ar darbai atitinka Žemės ūkio ministerijos poreikius ir Žemės ūkio ministerija negali jų atlikti efektyvesniu būdu racionaliai naudodama lėšas, raštu pateikti argumentuotą tinkamą viešinti motyvaciją. Atvejai, kada Žemės ūkio ministerija prekes, paslaugas ir darbus privalo pirkti per CPO arba iš jos, nurodyti Tvarkos aprašo 66 punkte;
25.4. įvertinti pirkimo vykdymą CVP IS priemonėmis vadovaujantis VPĮ 22 straipsniu;
25.5. įvertinti, ar ketinamoms įsigyti prekėms, paslaugoms ar darbams taikytini aplinkos apsaugos kriterijai, energijos vartojimo efektyvumo reikalavimai, ir pateikti siūlymus dėl šių kriterijų taikymo vykdant pirkimą;
25.6. įvertinti realų galimą prekių įsigijimo, paslaugų suteikimo ar darbų atlikimo terminą (mėnuo, kada turi būti įsigyta prekė, suteikta paslauga ar atlikti darbai).
26. Pirkimų verčių apskaitą tvarkantis asmuo pagal Tvarkos aprašo 24 punkte pateiktą informaciją:
26.1. konsultuodamasis su pirkimų iniciatoriais, prekėms, paslaugoms ir darbams priskiria Bendrajame viešųjų pirkimų žodyne, patvirtintame 2002 m. lapkričio 5 d. Europos Parlamento ir Tarybos reglamentu (EB) Nr. 2195/2002 dėl bendro viešųjų pirkimų žodyno (BVPŽ) (su paskutiniais pakeitimais, padarytais 2007 m. lapkričio 28 d. Komisijos reglamentu (EB) Nr. 213/2008, iš dalies keičiančiu Europos Parlamento ir Tarybos reglamentą (EB) Nr. 2195/2002 dėl bendro viešųjų pirkimų žodyno (CPV) ir Europos Parlamento ir Tarybos direktyvas 2004/17/EB ir 2004/18/EB dėl viešųjų pirkimų tvarkos, kad CPV būtų atnaujintas (toliau – BVPŽ), nurodytus kodus;
26.2. vadovaudamasis VPĮ, Viešųjų pirkimų, atliekamų gynybos ir saugumo srityje, įstatymo ir Numatomos viešojo pirkimo ir pirkimo vertės skaičiavimo metodikos, patvirtintos Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 „Dėl Numatomos viešojo pirkimo ir pirkimo vertės skaičiavimo metodikos patvirtinimo“, nuostatomis, apskaičiuoja numatomų pirkimų vertes;
26.3. įvertina galimybę pirkimą atlikti iš VPĮ 23 ir 24 straipsniuose nurodytų įstaigų ir įmonių;
26.4. iki kiekvienų metų sausio 31 d. parengia Žemės ūkio ministerijos einamųjų metų numatomų atlikti viešųjų pirkimų planą;
26.5. iki kiekvienų metų kovo 15 d. CVP IS paskelbia tais metais Žemės ūkio ministerijos planuojamų atlikti pirkimų suvestinę, o patikslinus pirkimų suvestinę – patikslinimus / pakeitimus paskelbia ne vėliau kaip per 5 (penkias) darbo dienas. Pirkimų suvestinė skelbiama vadovaujantis Informacijos viešinimo Centrinėje viešųjų pirkimų informacinėje sistemoje tvarkos aprašu, patvirtintu Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo“ (toliau – Informacijos viešinimo CVP IS tvarkos aprašas).
27. Pirkimų planavimą ir pirkimų verčių apskaitą tvarkantis asmuo pagal Tvarkos aprašo 4 priedo formą ir savarankiškų padalinių pateiktą informaciją parengia pirkimų plano projektą ir per DVS teikia vizuoti:
27.1. Viešųjų pirkimų skyriaus vedėjui;
27.2. pirkimų iniciatorių tiesioginiams vadovams ar patiems pirkimų iniciatoriams, kurie vizuodami patvirtina, kad pirkimų plane teisingai nurodyti jų numatomų pirkimų pavadinimai, už pirkimus atsakingi asmenys, teisingai nurodytos numatomos pirkimų vertės, pirkimo procedūrų pradžios datos ir finansavimo šaltiniai; 
27.3. Europos Sąjungos reikalų ir paramos politikos departamento Europos Sąjungos paramos programų stebėsenos ir vertinimo skyriui ir Europos Sąjungos reikalų ir paramos politikos departamento direktoriui, kai pirkimas atliekamas iš lėšų, kurias ministerija gauna kaip Lietuvos žemės ūkio ir kaimo plėtros 2023–2027 metų strateginio plano Techninės paramos gavėja;
27.4. Žuvininkystės departamento Europos Sąjungos paramos žuvininkystei skyriui ir Žuvininkystės departamento direktoriui, kai pirkimas atliekamas iš lėšų, kurias ministerija gauna kaip Lietuvos žuvininkystės sektoriaus 2021–2027 metų programos Techninės paramos gavėja ir Žuvininkystės duomenų rinkimo programos koordinatorė;
27.5. Buhalterinės apskaitos skyriui, kai pirkimas atliekamas iš lėšų, numatytų priemonėms, skirtoms ministerijos funkcijoms vykdyti ir diplomatinių atstovų veiklai užtikrinti (jeigu šiems pirkimams atlikti lėšos jau yra paskirtos); 
27.6. Finansų ir biudžeto departamento Biudžeto skyriui ir Finansų ir biudžeto departamento direktoriui, kai pirkimas atliekamas iš kitų lėšų, nei nurodyta 27.3–27.5 papunkčiuose;
27.7. Projektų vadovams (jei numatomi atlikti pirkimai finansuojami jų vykdomų projektų lėšomis), kurie vizuodami patvirtina, kad pateikta informacija apie pirkimus, finansuojamus jų vykdomų projektų lėšomis, yra teisinga;
27.8. už pirkimų planavimo ir organizavimo priežiūrą atsakingam asmeniui.
28. Pirkimų planą Žemės ūkio ministerijos kancleris potvarkiu patvirtina iki einamųjų finansinių metų sausio 31 d.
29. Savarankiškų padalinių vadovai, atsižvelgdami į savo pirkimų iniciatorių pateiktą informaciją, iki kiekvieno mėnesio paskutinės darbo dienos gali teikti pasiūlymus dėl pirkimų plano tikslinimo (papildymo) papildydami Tvarkos aprašo 4 priede nurodytą formą. Pirkimo plano  tikslinimai (papildymai) gali būti atliekami ir pagal pirkimų iniciatoriaus pateiktą Tvarkos aprašo 31 punkte numatytą paraišką, jeigu joje nurodoma, kad būtina prieš pradedant pirkimo procedūras pakeisti pirkimų planą. Pirkimų verčių apskaitą tvarkantis asmuo, atsižvelgdamas į savarankiškų padalinių pateiktą informaciją, prireikus kiekvieną mėnesį atlieka pirkimų plano keitimą. Keičiant pirkimų planą informacija apie vykdomus ar įvykusius pirkimus nėra koreguojama. Pirkimų plano pakeitimo projektas teikiamas vizuoti Tvarkos aprašo 27 punkte nustatyta tvarka. Žemės ūkio ministerijos kancleriui patvirtinus pirkimų plano pakeitimus, pirkimo verčių apskaitą tvarkantis asmuo ne vėliau kaip per 5 (penkias) darbo dienas, pagal jį pakoreguoja CVP IS paskelbtą pirkimų suvestinę. Pirkimų planas nekeičiamas, jeigu dėl nenumatytų aplinkybių iškyla poreikis skubiai vykdyti pirkimų plane nenurodytą pirkimą. Jei konkretaus pirkimo metu savarankiškų padalinių pateikiama informacija skiriasi nuo pirkimų plane apie atitinkamą pirkimą esančios informacijos (pavyzdžiui, netikslus pirkimo pavadinimas, kurį tikslinga keisti, netiksli pirkimų procedūrų pradžia, netinkamai nurodytas kiekis / apimtys, kurie turi būti koreguojami, ir kitos redakcinio pobūdžio klaidos, kurios nekeičia pirkimo esmės ir vertės), tuo atveju pirkimų planas nekeičiamas.

IV SKYRIUS PIRKIMŲ INICIJAVIMAS

30. Pirkimų iniciatorius, prieš inicijuodamas konkretaus pirkimo procedūras, jei pirkimo vertė viršija 15 000 Eur be PVM,  pasitikrina atlikto rinkos tyrimo informaciją, reikalingą pirkimo sutarties vertei patikrinti, atsižvelgia į informaciją apie anksčiau vykdytus analogiškus ar panašius pirkimus ir sutarčių įgyvendinimą. Šį rinkos tyrimą (2 priedas) paskelbia DVS kartu su paraiška (1 priedas).
31. Pirkimų iniciatorius dėl kiekvieno planinio ar neplaninio pirkimo parengia Tvarkos aprašo 1 priede nurodytos formos paraišką ir jos priedus, nurodytus Tvarkos aprašo 33 punkte. Paraiška teikiama dėl kiekvieno pirkimo atskirai.
32. Pirkimų iniciatorius prie paraiškos prideda techninę specifikaciją (techninėje specifikacijoje pateikiamas pirkimo objekto aprašymas, reikalingų nupirkti prekių, paslaugų ar darbų savybės, kokybės, aplinkos apsaugos kriterijai ir kiti pirkimo objektui keliami reikalavimai).
33. Pirkimų iniciatorius prie paraiškos, kai numatoma pirkimo vertė viršija 15 000 Eur (penkiolika tūkstančių eurų) (be PVM), prideda:
33.1. kvalifikacijos reikalavimus (jeigu siūloma vertinti);
33.2. techninės specifikacijos projektą;
33.3. pasiūlymų vertinimo kriterijus ir vertinimo metodikos projektą (jei numatoma ekonomiškai naudingiausią pasiūlymą rinktis pagal kainos ar sąnaudų ir kokybės santykį);
33.4. pagrindines pirkimo sutarties sąlygas arba sutarties projektą;
33.5. pagrindimą dėl pirkimo objekto neskaidymo į dalis (privaloma tarptautinių pirkimų atveju ir kai atliekamas statinio statybos darbų ir statinio projektavimo paslaugų pirkimas, išskyrus VPĮ 28 straipsnio 2 dalyje nurodytas išimtis);
33.6. motyvuotą pagrindimą, jei nepritaria prekių, paslaugų ar darbų pirkimo vykdymui naudojantis CPO elektroniniu katalogu, kai jame siūlomos numatomos įsigyti prekės, paslaugos ar darbai atitinka Žemės ūkio ministerijos poreikius.
34. Tvarkos aprašo 33 punkte nurodyta informacija prie paraiškos nepridedama, kai prekių, paslaugų ar darbų pirkimus numatoma vykdyti per ar iš CPO.
35. Jei paraiškoje ar prie jos pridėtuose dokumentuose nurodyti neišsamūs Tvarkos aprašo 32 ir 33 punktuose nurodyti duomenys, Viešųjų pirkimų skyriaus specialistas, kuriam paskirta kuruoti pirkimą, Pirkimų organizatorius arba Komisija turi teisę juos patikslinti.
36. Paraiška nerengiama, jeigu Bendrųjų reikalų skyrius perka užuojautų ir (ar) skelbimų laikraščiuose paskelbimo paslaugas.
37. Pirkimų iniciatorius paskelbia paraišką DVS skiltyje „Pažymos“, nurodo adresatą – Viešųjų pirkimų skyriaus vedėją, ir teikia paraišką vizuoti:
37.1. Viešųjų pirkimų skyriaus vedėjui, kuris pagal kompetenciją užtikrina viešojo pirkimo vykdymą VPĮ nustatyta tvarka, viešojo pirkimo priežiūrą ir kontrolę, paskiria Viešųjų pirkimų skyriaus specialistą, kuris kuruos paraiškoje nurodytą pirkimą ir (ar) atliks pirkimų organizatoriaus funkcijas ir (ar) bus numatomo vykdyti pirkimo Komisijos nariu. Šis specialistas patikrina, kad prekėms, paslaugoms ir darbams būtų tinkamai priskirti BVPŽ kodai ir planuojamo pirkimo vertė atitiktų pirkimų plane nustatytą vertę; apskaito konkretaus pirkimo vertę ir nurodo pirkimo būdą; galutinį sprendimą dėl pirkimo būdo, prieš pradedant vykdyti pirkimą, suderinę su pirkimų verčių apskaitą tvarkančiu asmeniu, priima pirkimų organizatorius arba Komisija; 
37.2. pagal kompetenciją už finansavimo šaltinio administravimą atsakingi darbuotojai, nurodyti 27.3–27.7 papunkčiuose;
37.3. pirkimo iniciatoriaus tiesioginis vadovas arba jį pavaduojantis asmuo;
37.4. už prevencinę pirkimų kontrolę  atsakingas asmuo, jeigu paraiškoje nurodyto pirkimo vertė viršija 70 000 Eur be PVM.
37.5. Ministerijos patarėjas, atsakingas už viešuosius pirkimus (jeigu tokia pareigybė įsteigta).
38. [bookmark: _Hlk204850083]Vizuotą paraišką dėl pirkimo DVS elektroniniu parašu pasirašo Žemės ūkio ministerijos kancleris. Žemės ūkio ministerijos kancleris, pasirašydamas paraišką, suteikia teisę pradėti pirkimo procedūras. 
39. Pirkimų verčių apskaitą tvarkantis asmuo apskaičiuoja numatomų pirkimų vertes vadovaudamasis VPĮ, Viešųjų pirkimų, atliekamų gynybos ir saugumo srityje, įstatymo ir Numatomos viešojo pirkimo ir pirkimo vertės skaičiavimo metodikos nuostatomis. Numatomo pirkimo vertė yra Žemės ūkio ministerijos numatomų sudaryti pirkimo sutarčių vertė, skaičiuojama imant visą mokėtiną sumą be PVM, įskaitant visas pirkimo sutarties pratęsimo galimybes. Jeigu pirkimas prasideda vienais finansiniais metais ir pasibaigia kitais finansiniais metais, sudaromos pirkimo sutarties vertė įtraukiama į pirkimų vertes tų finansinių metų, kuriais pirkimas prasidėjo.
40. Pirkimų iniciatorius, inicijuodamas neplaninį pirkimą, apie tai pažymi paraiškoje. Supaprastinti, išskyrus mažos vertės, pirkimai ir tarptautinės vertės pirkimai gali būti pradedami tik po pirkimų plano ir suvestinės papildymo, informacijos paskelbimo CVP IS. Prieš kiekvieną neplaninį pirkimą pirkimų iniciatorius turi atlikti rinkos tyrimą, jeigu pirkimo vertė viršija 15 000 Eur (penkiolika tūkstančių eurų) be PVM ir kitus veiksmus, nurodytus Tvarkos aprašo 25 punkte.
41. Pirkimų iniciatorius ir (ar) Viešųjų pirkimų skyriaus darbuotojas, kuris paskirtas kuruojančiu pirkimo procedūras, nustatęs poreikį iki pirkimo pradžios CVP IS paskelbti techninę specifikaciją (projektą) ar prašyti suteikti ir gauti nepriklausomų ekspertų, institucijų arba rinkos dalyvių konsultacijas, taip pat konsultuotis su visuomene, parengia ir suderintą su suinteresuotais pirkimo rezultatu Žemės ūkio ministerijos padaliniais techninės specifikacijos projektą paskelbia Informacijos viešinimo CVP IS tvarkos aprašo nustatyta tvarka. Papildomai šis kvietimas gali būti skelbiamas pirkėjo profilyje, kitur internete ir (arba) leidiniuose. To paties dokumento turinys visur turi būti tapatus. Rinkos dalyvių konsultacijos yra privalomos pirkimo, apie kurį turi būti skelbiama, išskyrus mažos vertės pirkimą, atveju, jeigu per paskutinius 12 (dvylika) mėnesių atliekant paskutinį tokių pačių ar panašių prekių, paslaugų ar darbų pirkimą, apie kurį buvo privaloma skelbti, išskyrus mažos vertės pirkimą, nebuvo gauta nė viena arba gauta tik viena tinkama tiekėjo paraiška ar pasiūlymas.
42. Pirkimų iniciatorius išnagrinėja iš suinteresuotų asmenų gautas pastabas dėl CVP IS paskelbto pirkimo techninės specifikacijos projekto ar gautų nepriklausomų ekspertų, institucijų arba rinkos dalyvių konsultacijų, įvertina pateiktas pastabas ir pasiūlymus. Galutinį sprendimą dėl tiekėjų pastabų ir pasiūlymų paskelbtam techninės specifikacijos projektui ar gautų nepriklausomų ekspertų, institucijų arba rinkos dalyvių konsultacijų priima pirkimų iniciatorius ne vėliau kaip iki pirkimo pradžios. Apie priimtą sprendimą pastabas ir pasiūlymus pateikę suinteresuoti asmenys ir kvietimą priėmę asmenys turi būti informuoti ne vėliau kaip iki pirkimo pradžios.

V SKYRIUS
PIRKIMO PROCEDŪRŲ VYKDYMAS
43. Pirkimo dokumentus pagal patvirtintą paraišką, vadovaujantis Tvarkos aprašo 10 ir 11 punktais, rengia ir pirkimo procedūras atlieka Komisija arba pirkimų organizatorius.
44. Komisija ar pirkimų organizatorius pirkimo procedūras siekia pradėti vykdyti ne vėliau nei per 10 (dešimt) darbo dienų nuo patvirtintos paraiškos gavimo per DVS dienos.
45. Rengdama pirkimo dokumentus, Komisija ar pirkimų organizatorius turi teisę gauti iš pirkimų iniciatoriaus ir kitų Žemės ūkio ministerijos darbuotojų trūkstamą informaciją, reikalingą pirkimo dokumentams parengti ir pirkimo procedūroms atlikti.
46. Komisija, vykdydama pirkimo procedūras, vadovaujasi Lietuvos Respublikos žemės ūkio ministerijos viešųjų pirkimų komisijų darbo reglamentu, patvirtintu Lietuvos Respublikos žemės ūkio ministro 2008 m. rugsėjo 15 d. įsakymu Nr. 3D-502.
47. Komisija, vadovaudamasi VPĮ 19 straipsnio 4 dalimi, į Komisijos posėdžius turi teisę kviesti dalyvauti valstybės ir savivaldybių institucijų ar įstaigų ir visuomenės atstovus (toliau – stebėtojai). Stebėtojai Komisijos posėdžiuose dalyvauja stebėtojų teisėmis, t. y. neturi balso teisės ir kitų įgaliojimų priimti atitinkamus sprendimus, susijusius su Komisijos darbu.
48. Paskirti pirkimų iniciatoriai, pirkimų organizatoriai, ekspertai ir stebėtojai prieš pradėdami pirkimo procedūras turi užpildyti ir DVS pasirašyti Tvarkos aprašo 5 priede pateiktą konfidencialumo pasižadėjimo formą ir susipažinti su Etiško elgesio viešuosiuose pirkimuose gairėmis (nuoroda: https://vpt.lrv.lt/uploads/vpt/documents/files/mp/etisko_elgesio_gaires.pdf). Komisijos nariai, be pirmiau minėtų dokumentų, turi pasirašyti Tvarkos aprašo 6 priede pateiktą nepriekaištingos reputacijos reikalavimams deklaracijos formą. Paskirti pirkimų iniciatoriai, pirkimų organizatoriai, Komisijos nariai ir ekspertai Lietuvos Respublikos viešųjų ir privačių interesų derinimo įstatymo ir Privačių interesų deklaracijų pildymo, tikslinimo ir pateikimo taisyklių, patvirtintų Vyriausiosios tarnybinės etikos komisijos 2021 m. lapkričio 24 d. sprendimu Nr. KS-332 „Dėl Rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros“ (toliau – Rekomendacijos dėl viešųjų ir privačių interesų), nustatyta tvarka turi patikslinti (jeigu reikia) ir pateikti privačių interesų deklaraciją. Nešališkumo deklaraciją privalo pasirašyti tik tie pirkimų iniciatoriai, pirkimų organizatoriai, Komisijos nariai, stebėtojai ir ekspertai, kuriems nėra privaloma deklaruoti privačių interesų.
49. Viešųjų pirkimų skyriaus vedėjas (ar jo funkcijas atliekantis darbuotojas), 27.3–27.7 papunkčiuose nurodytų padalinių vadovai ir darbuotojai, vizuojantys pirkimų planus ir paraiškas bei sutarčių projektus, pirkimų verčių apskaitą tvarkantis asmuo, stebėtojai ir kiti ministerijos darbuotojai, dalyvaujantys pirkimo procedūroje ar galintys daryti įtaką jos rezultatams, siekiant išvengti interesų konflikto, DVS turi pasirašyti konfidencialumo pasižadėjimo formą, nešališkumo deklaraciją, jeigu nėra privaloma deklaruoti privačių interesų, ir susipažinti su Etiško elgesio viešuosiuose pirkimuose gairėmis.
50. Komisijos nariai, pirkimų iniciatoriai, pirkimų organizatoriai, ekspertai turi privačių interesų registre https://pinreg.vtek.lt/app/[image: ] atlikti savo deklaracijos viešą paiešką ir elektroniniu paštu persiųsti Viešųjų pirkimų skyriaus specialistui, kuris paskirtas kuruoti pirkimą, deklaracijos internetinio adreso nuorodą ir informuoti, kad deklaracija užpildyta arba patikslinta. Apie deklaracijos užpildymą ar patikslinimą informuojamas ir už prevencinę pirkimų kontrolę atsakingas asmuo.
51. Komisijos narių, pirkimo organizatorių, pirkimų iniciatorių ir ekspertų privačių interesų deklaravimo tvarką Tvarkos aprašas reglamentuoja tiek, kiek to nereglamentuoja viešųjų ir privačių interesų derinimo tvarką reglamentuojantys teisės aktai ir Rekomendacijos dėl viešųjų ir privačių interesų.
52. Atsiradus interesų konflikto situacijai, pirkimų iniciatoriai, pirkimų organizatoriai, Komisijos nariai, ekspertai ir kiti susiję Žemės ūkio ministerijos darbuotojai pareigą nusišalinti įgyvendina vadovaudamiesi Tvarkos aprašo ir Lietuvos Respublikos žemės ūkio ministerijos darbuotojų nusišalinimo ir nušalinimo nuo pavesto darbo ar užduoties tvarkos aprašo, patvirtinto Lietuvos Respublikos žemės ūkio ministro 2021 m. liepos 23 d. įsakymu Nr. 3D-468 „Dėl žemės ūkio ministro 2020 m. lapkričio 6 d. įsakymo Nr. 3D-761 „Dėl Lietuvos Respublikos žemės ūkio ministerijos korupcijos prevencijos politikos“ pakeitimo“, nustatyta tvarka, atsižvelgdami į Pirkimuose kylančių interesų konfliktų nustatymo gaires, patvirtintas VTEK 2019 m. gruodžio 19 d. sprendimu Nr. KS- 340 „Dėl Pirkimuose kylančių interesų konfliktų nustatymo gairių patvirtinimo“. 
53. Kai pirkimų procedūras atlieka pirkimų organizatorius, dėl kiekvieno planinio ir neplaninio pirkimo, kai yra perkamos prekės, paslaugos ar darbai pagal Tvarkos aprašo 3 priede pateiktą formą, turi būti rengiama Tiekėjų apklausos pažyma. Tiekėjų apklausos pažyma nepildoma, jei pirkimas buvo vykdytas per CPO elektroninį katalogą arba perkamos užuojautų (skelbimų) paskelbimo laikraščiuose paslaugos, arba, kai pirkimų organizatorius atlieka prekių ir (arba) paslaugų pirkimą neskelbiamos apklausos būdu, kai apmokėjimui naudojamos reprezentacinėms išlaidoms skirtos lėšas. RVBS turi teisę per finansinius metus nupirkti tokių prekių ir (arba) paslaugų už bendrą 2 000 eurų (dviejų tūkstančių eurų) be PVM sumą. Tokių pirkimų inicijavimo ir atlikimo kontrolę atlieka Bendrųjų reikalų  skyriaus vedėjas ir  RVBS vedėjas pagal kompetenciją. 
54. Kai vertė yra lygi 10 000 Eur (dešimt tūkstančių eurų) be PVM arba mažesnė kaip 10 000 Eur (dešimt tūkstančių eurų ) be PVM, pirkimo procedūros gali būti atliekamos žodžiu. Jeigu prekes patiekti, paslaugas suteikti ar darbus atlikti gali daugiau nei vienas tiekėjas, privaloma apklausti ne mažiau kaip 3 (tris) potencialius tiekėjus, išskyrus Mažos vertės pirkimų tvarkos aprašo 24.2.6–24.2.28 papunkčiuose nurodytus atvejus. Atliekant pirkimo procedūras žodžiu, su tiekėjais gali būti bendraujama tiesiogiai, telefonu, vertinama tiekėjų viešai internete skelbiama informacija apie prekių, paslaugų ar darbų kaina. Pirkimų organizatorius, atliekantis pirkimo procedūras žodžiu, užtikrina racionalų lėšų naudojimą.
55. Tiekėjų apklausos pažymą parengia ir pasirašo pirkimų organizatorius. Už Tiekėjų apklausos pažymoje nurodytos informacijos teisingumą, kokybišką pirkimo procedūrų atlikimą, laikantis visų teisės aktų, atsako pirkimų organizatorius.
56. Pirkimų organizatorius parengtą Tiekėjų apklausos pažymą patalpina į DVS skiltį „Pažymos“ kartu procedūrą patvirtinančiais dokumentais: su pirkimo dokumentais, jeigu jie buvo parengti, jų paaiškinimais, tiekėjų kvietimais dalyvauti pirkime, tiekėjų klausimais ir atsakymais į juos, tiekėjų pasiūlymais, jų paaiškinimais ir papildymais, pirkimų organizatoriaus parengtais raištais ir pan. Su DVS užregistruota Tiekėjų apklausos pažyma pirkimų organizatorius supažindina pirkimo iniciatorių, Buhalterinės apskaitos skyrių ir Viešųjų pirkimų skyriaus darbuotoją, kuris vizavo paraišką. 
57. Pirkimui skirtų lėšų suma, prieš pradedant pirkimo procedūras nustatyta ir užfiksuota Žemės ūkio ministerijos rengiamuose dokumentuose, gali būti keičiama Tvarkos aprašo 58 punkte nustatyta tvarka, kai ji nėra nurodyta pirkimo dokumentuose, Žemės ūkio ministerijai ekonomiškai naudingiausiame pasiūlyme nurodyta kaina yra priimtina ir Žemės ūkio ministerija gali pagrįsti šios kainos priimtinumą ir suderinamumą su racionalaus lėšų naudojimo principu.
58. Siekdamas pakeisti pirkimui skirtų lėšų sumą, pirkimų iniciatorius parengia rašytinį pagrindimą, kuriame nurodo aplinkybes, pagrindžiančias kainų priimtinumą (pvz., rinkos kainos pirkimo metu padidėjo, infliacijos įtaka kainai, pasikeitę mokesčiai ir pan.). Šį pagrindimą pirkimų iniciatorius suderina su pirkimui skirtas lėšas administruojančiu padaliniu ir Viešųjų pirkimų skyriaus vedėju, pasirašo ir teikia tvirtinti Žemės ūkio ministerijos kancleriui.
59. Žemės ūkio ministerija bet kuriuo metu iki pirkimo sutarties (preliminariosios pirkimo sutarties) sudarymo ar projekto konkurso laimėtojo nustatymo turi teisę savo iniciatyva nutraukti pradėtas pirkimo procedūras ar projekto konkurso procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
60. Žemės ūkio ministerija prekes, paslaugas ir (ar) darbus privalo pirkti per CPO arba iš jos (išskyrus neskelbiamo mažos vertės pirkimo atveju, kai pirkimo sutarties vertė lygi arba mažesnė kaip 15 000 Eur (penkiolika tūkstančių eurų) be PVM, naudodamasi CPO elektroniniu katalogu (jei CPO sudariusi atitinkamų prekių, paslaugų ar darbų preliminariąsias pirkimo sutartis), kai CPO elektroniniame kataloge siūlomos prekės, paslaugos ar darbai atitinka Žemės ūkio ministerijos poreikius ir Žemės ūkio ministerija negali jų atlikti efektyvesniu būdu racionaliai naudodama tam skirtas lėšas. Šiame punkte nurodytu atveju procedūras atlieka už pirkimų vykdymą naudojantis CPO elektroniniu katalogu atsakingas asmuo, kurį paskiria Viešųjų pirkimų skyriaus vedėjas. Pirkimų iniciatorius paraiškoje privalo motyvuoti savo sprendimą neatlikti CPO elektroniniame kataloge siūlomų prekių, paslaugų ar darbų pirkimo. Tinkamą viešinti motyvuotą sprendimą už pirkimų organizavimą atsakingas asmuo paskelbia Žemės ūkio ministerijos interneto svetainės skyriaus „Administracinė informacija“ srityje „Viešieji pirkimai“.
61. Jeigu pirkimo procedūrų metu tiekėjas nuslėpė ar pateikė melagingą informaciją, kaip nustatyta VPĮ 46 straipsnio 4 dalies 4 punkte, už pirkimų organizavimą atsakingas asmuo įtraukia tiekėjus į melagingą informaciją pateikusių tiekėjų sąrašus.
62. Komisijos vykdomų pirkimų skelbimų ir ataskaitų užpildymą ir pateikimą Viešųjų pirkimų tarnybai pagal Viešųjų pirkimų tarnybos patvirtintas formas ir reikalavimus užtikrina Viešųjų pirkimų skyriaus darbuotojas, paskirtas kuruojančiu pirkimo procedūras ir Komisijos nariu. VPĮ 96 straipsnio 2 dalies 2 punkte nurodytą pirkimų ataskaitą Viešųjų pirkimų tarnybai pagal Viešųjų pirkimų tarnybos direktoriaus patvirtintą formą ir reikalavimus teikia už pirkimų organizavimą atsakingas asmuo.
63. Už pirkimų organizavimą atsakingas asmuo CVP IS priemonėmis vadovaudamasis Viešųjų pirkimų ir pirkimų ataskaitų rengimo ir teikimo tvarkos aprašu, patvirtintu Viešųjų pirkimų tarnybos direktoriaus 2017 m. birželio 6 d. įsakymu Nr. 1S-80 „Dėl Viešųjų pirkimų ir pirkimų ataskaitų rengimo ir teikimo tvarkos aprašo, viešųjų pirkimų ir pirkimų ataskaitų formų patvirtinimo“, Viešųjų pirkimų tarnybai pateikia per kalendorinius metus sudarytų pirkimo sutarčių, atlikus mažos vertės pirkimus, ataskaitą. Ataskaita pateikiama per 30 (trisdešimt) dienų, pasibaigus ataskaitiniams kalendoriniams metams.

VI SKYRIUS DERYBOS

64. Jei pirkimo dokumentuose buvo numatyta, kad mažos vertės pirkimo metu bus deramasi, vykdomos derybos, siekiant geriausio pirkimo dokumentuose nurodytus Žemės ūkio ministerijos poreikius atitinkančio rezultato.
65. Derybos vyksta laikantis toliau nurodytų sąlygų:
65.1. visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, Žemės ūkio ministerija neturi diskriminuoti tiekėjų;
65.2. tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
65.3. negalima derėtis dėl reikalavimų tiekėjui, pasiūlymo vertinimo kriterijų ir vertinimo tvarkos. Žemės ūkio ministerija gali nusimatyti ir daugiau aspektų, dėl kurių nesiderama;
65.4. informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavęs Komisijos pirmininkas (arba jį pavaduojantis asmuo) arba pirkimų organizatorius ir tiekėjas, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu;
65.5. derybos gali būti vykdomos raštu (elektroniniu paštu arba CVP IS priemonėmis) arba žodžiu (susitikimo su tiekėju metu arba konferencijos telefonu ir (ar) internetu būdu);
65.6. derybos vykdomos iki galutinių tiekėjų pasiūlymų pateikimo (jei tiekėjas nepateikia galutinio pasiūlymo, galutiniu pasiūlymu laikomas pirminis tiekėjo pasiūlymas).
66. Vykdydama derybas pirkimuose, Žemės ūkio ministerija vadovaujasi šiuo Tvarkos aprašu, VPĮ ir kitais teisės aktais.
VII SKYRIUS
PIRKIMŲ VYKDYMAS PAGAL ĮGALIOJIMUS

67. Žemės ūkio ministerija pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją (toliau – įgaliotoji organizacija). Sprendimą dėl įgaliojimų suteikimo priima Žemės ūkio ministerijos kancleris. Žemės ūkio ministerija įgaliotajai organizacijai nustato užduotis ir suteikia įgaliojimus toms užduotims vykdyti.
68. Įgaliotoji organizacija yra atskaitinga Žemės ūkio ministerijai ir vykdo rašytines Žemės ūkio ministerijos užduotis ir įpareigojimus.
69. Vykdant pirkimų procedūras pagal įgaliojimą:
69.1. Pirkimų iniciatorius parengia žemės ūkio ministro įsakymą dėl įgaliojimų suteikimo (arba įgaliojimą), kuriame įgaliotajai organizacijai nustatomos užduotys ir suteikiami visi įgaliojimai toms užduotims vykdyti, taip pat nurodoma numatoma pirkimo vertė, apskaičiuota vadovaujantis Numatomos viešojo pirkimo ir pirkimo vertės skaičiavimo metodika, pateikiama techninė specifikacija, nurodomas pirkimo būdas.
69.2. Pirkimų iniciatorius įgaliojimą teikia vizuoti Viešųjų pirkimų skyriaus vedėjui, finansavimo lėšas administruojančiam padaliniui, Teisės ir personalo skyriui ir pasirašyti žemės ūkio ministrui. Įgaliojime nurodoma, kad įgaliotosios organizacijos parengti pirkimo dokumentai, techninė specifikacija ir pirkimo (preliminariosios) sutarties projektas ar pagrindinės pirkimo sutarties sąlygos turi būti suderinti su Žemės ūkio ministerija.
70. Už įgaliotajai organizacijai nustatytas užduotis atsako Žemės ūkio ministerija, o už šių užduočių įvykdymą – įgaliotoji organizacija. Už pirkimo sutarties sudarymą, jos sąlygų vykdymą yra atsakinga Žemės ūkio ministerija.
71. Pagal įgaliojime nustatytas užduotis ir suteiktus įgaliojimus toms užduotims vykdyti, pirkimų iniciatorius įgaliotos organizacijos parengtus pirkimo dokumentus pagal kompetenciją teikia derinti ir vizuoti Viešųjų pirkimų skyriaus vedėjui, finansavimo lėšas administruojančiam padaliniui, Teisės ir personalo skyriaus vedėjui (pirkimo (preliminariosios) sutarties projektą).
72. Nustačius pirkimo laimėtoją,  pirkimo iniciatorius pirkimo sutartį paskelbia DVS ir pagal kompetenciją teikia vizuoti:
72.1. pirkimo iniciatoriaus vadovui; 
72.2. Viešųjų pirkimų skyriaus vedėjui, kuris paskiria viešųjų pirkimų skyriaus specialistui, kuravusiam pirkimą;
72.3. Teisės ir personalo skyriaus vedėjui;
72.4. finansavimo lėšas administruojančiam padaliniui.
73. Jei pirkimų procedūros buvo atliktos nesilaikant teisės aktų reikalavimų ir (ar) ne pagal įgaliojime nustatytas užduotis ir suteiktus įgaliojimus toms užduotims vykdyti, pirkimų iniciatorius, suderinęs tai su Viešųjų pirkimų skyriaus vedėju, raštu apie tai informuoja įgaliotąją organizaciją, nurodydamas trūkumus ir siūlydamas juos ištaisyti ar nutraukti pirkimo procedūras.

VIII SKYRIUS PRETENZIJŲ NAGRINĖJIMAS

74. Tiekėjų pretenzijas nagrinėja pirkimų organizatorius arba Komisija, atsižvelgdama į tai, kas atlieka pirkimo procedūras.
75. Pretenzijų nagrinėjimo tvarka:
75.1. Pretenzijas nagrinėja pirkimo organizatorius ar Komisija. Esant reikalui, pirkimų organizatorius ar Komisija turi teisę kreiptis į Viešųjų pirkimų skyrių ir (ar) Teisės ir personalo skyrių ar kitus administracijos padalinius dėl pagalbos priimant sprendimus dėl pretenzijos.
76.  Komisija ar pirkimų organizatorius, išnagrinėję pretenziją, raštu informuoja pretenziją pateikusį tiekėją, suinteresuotus dalyvius ir suinteresuotus kandidatus ne vėliau kaip per 6 (šešias) darbo dienas nuo pretenzijos Žemės ūkio ministerijoje gavimo dienos. 
77. Pirkimo sutartis ar preliminarioji sutartis sudaroma ne anksčiau kaip po 10 dienų (supaprastintų pirkimų atveju – ne anksčiau negu po 5 darbo dienų) nuo rašytinio pranešimo apie priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų.

IX SKYRIUS
PIRKIMO SUTARČIŲ SUDARYMAS, JŲ VYKDYMAS IR VYKDYMO PRIEŽIŪRA

78. Pirkimo sutartys rengiamos vadovaujantis VPĮ V skyriaus nuostatomis.
79. Pirkimo, kurio procedūras atlieka Komisija, sutarčių projektus rengia Komisija. Pirkimo, kurio procedūras atlieka pirkimų organizatorius, sutarčių projektus rengia Viešųjų pirkimų skyriaus darbuotojas, kuris paskirtas kuruojančiu pirkimą, ir (ar) pirkimų organizatorius. Pagrindinių sutarčių, sudaromų preliminariųjų sutarčių pagrindu, susitarimų dėl sutarčių pakeitimo, papildymo bei nutraukimo projektus rengia Viešųjų pirkimų skyriaus darbuotojas, kuris paskirtas kuruojančiu pirkimą  pagal pirkimų iniciatoriaus pateiktas pagrindines sutarties sąlygas. Visi sutarčių projektai, iki juos paskelbiant kartu su pirkimo dokumentais CVP IS arba pateikiant tiekėjui su kvietimu dalyvauti mažos vertės pirkimo procedūrose, turi būti suderinti su Teisės ir personalo skyriumi.
80. Jei pirkimo sutarties projektas buvo pridėtas prie pirkimo dokumentų, pirkimo sutarties, rengiant ją pasirašymui su laimėjusį pasiūlymą pateikusiu tiekėju, keisti negalima, išskyrus techninio ir redakcinio pobūdžio pataisymus. Pirkimo sutarties projektą su laimėjusiu tiekėju suderina pirkimo organizatorius, jeigu jis atliko pirkimo procedūras, arba Komisijos narys – Viešųjų pirkimų skyriaus darbuotojas, paskirtas kuruojančiu pirkimą. Suderintas sutarties projektas elektroniniu paštu pateikiamas pirkimo iniciatoriui, kuris pirkimo sutarties projektą paskelbia DVS, ją abipusiu susiejimu susieja su paraiška ir organizuoja pirkimo sutarties projekto vizavimą bei pasirašymą. Kartu su sutarties projektu pirkimo iniciatorius į DVS įkelia Pažymą apie pirkimą ir finansavimo sumas, kuri turi būti suderinta su Viešųjų pirkimų skyriumi ir pirkimo finansavimo šaltinius administruojančiais  padaliniais. Paprastai, Pažymą apie pirkimą ir finansavimo sumas parengia pirkimo iniciatorius, o RVBS šią pažymą parengia pirkimo organizatorius, jeigu jis RVBS darbuotojas.
81. Siekiama, kad pirkimo sutartys (preliminariosios pirkimo sutartys) turi būti parengtos, suderintos ir pateiktos pasirašyti ne vėliau kaip per 5 (penkias) darbo dienas, nustačius pirkimo laimėtoją ir praėjus atidėjimo terminui (jeigu jis taikomas pagal VPĮ). Pirkimo sutarčių pasirašymo terminas netaikomas pagrindinėms pirkimo sutartims, sudaromoms preliminariosios pirkimo sutarties pagrindu.
82. Esant galimybei sudaryti pirkimo sutartį žodžiu (VPĮ 86 straipsnio 7 dalis), tačiau siekiant tinkamai užtikrinti tęstinį prekių tiekimą, paslaugų teikimą ar darbų atlikimą, rekomenduojama tokią pirkimo sutartį sudaryti raštu.
83. Pirkimo sutartis (įskaitant preliminariąsias pirkimo sutartis, susitarimus dėl sutarčių pakeitimo, papildymo bei nutraukimo) teikiama vizuoti:
83.1. pirkimų iniciatoriaus, kuris pagal kompetenciją užtikrina, kad pirkimo objektas, jo techniniai, funkciniai, kiekybiniai, kokybės reikalavimai atitinka pirkimo sutartyje nustatytas sąlygas, vadovui;
83.2. Viešųjų pirkimų skyriaus vedėjui, kuris pagal kompetenciją paskiria užduotį Viešųjų skyriaus darbuotojui, kuruojančiam pirkimą;
83.3. Viešųjų pirkimų skyriaus darbuotojui, paskirtam kuruojančiu pirkimą;
83.4. už pirkimo sutarties vykdymo priežiūrą atsakingiems asmenims, užtikrinantiems tiekėjo sutartinių įsipareigojimų vykdymo, pristatymo (atlikimo, teikimo) terminų laikymosi priežiūrą (organizavimą), taip pat prekių, paslaugų ar darbų atitikties pirkimo sutartyse numatytiems kokybiniams ir kitiems reikalavimams stebėseną;
83.5. finansavimo lėšas administruojančiam padaliniui;
83.6. už pirkimų planavimo ir organizavimo priežiūrą atsakingam asmeniui, jeigu pirkimo vertė viršija 70 000 Eur be PVM.
83.7. Teisės ir personalo skyriaus vedėjui;
83.8. projekto administravimo komandos nariams, jei pirkimo sutartis sudaroma įgyvendinant atitinkamą projektą.
84. Pagrindinės pirkimo sutartys, sudaromos preliminariosios pirkimo sutarties pagrindu, vizuojamos 83 punkte nurodyta tvarka. 
85. Pirkimo sutartyje turi būti nurodytas už pirkimo sutarties vykdymo priežiūrą atsakingas asmuo. Rekomenduojama paskirti 2 darbuotojus.
86. Pasirašytas pirkimo sutartis (susitarimus dėl jų pakeitimo ir (ar) pratęsimo, nutraukimo) Buhalterinės apskaitos skyriaus darbuotojas registruoja DVS sutarčių registre. Buhalterinės apskaitos skyriaus darbuotojas su užregistruota pirkimo sutartimi turi supažindinti už pirkimo sutarties vykdymo priežiūrą atsakingą asmenį bei Viešųjų pirkimų skyriaus vedėją. Jeigu pirkimo sutartis (susitarimas dėl pirkimo sutarties pakeitimo ir (ar) pratęsimo) sudaryta dėl nuolat reikalingų prekių ir paslaugų, prireikus ir dėl kitų pirkimų sutarčių, darbuotojas, atsakingas už pirkimo sutarties vykdymo priežiūrą asmuo (susitarimo dėl pirkimo sutarties pakeitimo ir (ar) pratęsimo), DVS formuoja Žemės ūkio ministerijos kanclerio pavedimą įvertinti pirkimo sutarties pratęsimo galimybes ir prireikus parengti susitarimą dėl pirkimo sutarties pakeitimo (pratęsimo), arba prireikus inicijuoti naują pirkimą. Žemės ūkio ministerijos kanclerio pavedime nurodoma: pavedimo vykdytojas, pavedimo turinys ir įvykdymo terminas. Nustatomas pavedimo įvykdymo terminas turi būti ne mažiau kaip 3 (trimis) mėnesiais trumpesnis nei pirkimo sutartyje nurodytas pirkimo sutarties galiojimo terminas be pirkimo sutarties pratęsimo.
87. Už pirkimo sutarčių paskelbimą atsakingas asmuo ne vėliau kaip per 15 (penkiolika) kalendorinių dienų nuo pirkimo sutarties ar preliminariosios pirkimo sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios, VPĮ 86 straipsnio 9 dalyje nustatytą informaciją skelbia CVP IS raštu sudarytą pirkimo sutartį, preliminariąją pirkimo sutartį ir šių pirkimo sutarčių pakeitimus ir raštu pateiktą dalyvio pasiūlymą, išskyrus, kai pirkimo sutartis sudaroma žodžiu.
88. Reikalavimas viešinti netaikomas pirkimams, kurie atlikti neskelbiamų derybų būdu (mažos vertės pirkimų atveju – neskelbiant apie pirkimą) esant VPĮ 71 straipsnio 1 dalies 2 punkto b ir c papunkčiuose ir 6 dalies 5, 6, 7 punktuose nustatytoms sąlygoms, jeigu jų metu laimėjusiu dalyviu nustatomas fizinis asmuo, ir esant VPĮ 71 straipsnio 1 dalies 2 punkto a papunktyje nustatytai sąlygai, taip pat laimėjusio dalyvio pasiūlymo, pirkimo sutarties ar preliminariosios pirkimo sutarties dalims, kai nėra techninių galimybių tokiu būdu paskelbti informacijos. Tokiu atveju Žemės ūkio ministerija turi sudaryti galimybę susipažinti su nepaskelbtomis laimėjusio dalyvio pasiūlymo, pirkimo sutarties ar preliminariosios pirkimo sutarties dalimis.
89. Už pirkimo sutarčių paskelbimą atsakingas asmuo, prieš skelbdamas informaciją, nurodytą VPĮ 86 straipsnio 9 dalyje, privalo įsitikinti, kad nėra tokios informacijos, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai.
90. Už pirkimų organizavimą atsakingas asmuo skelbia informaciją apie pirkimo sutarties neįvykdžiusius ar netinkamai ją įvykdžiusius tiekėjus, taip pat apie ūkio subjektus, kurių pajėgumais rėmėsi tiekėjas ir kurie su tiekėju prisiėmė solidarią atsakomybę už pirkimo sutarties įvykdymą pagal VPĮ 49 straipsnio 5 dalį, jeigu pažeidimas įvykdytas dėl tos pirkimo sutarties dalies, kuriai jie buvo pasitelkti VPĮ 91 straipsnyje nustatyta tvarka.
91. Kai pirkimo sutarties įvykdymą privaloma užtikrinti Lietuvos Respublikos civilinio kodekso nustatytomis prievolių įvykdymo užtikrinimo priemonėmis – banko garantija arba draudimo kompanijos laidavimu raštu, išduotu visam pirkimo sutarties galiojimo laikui, už sutarties vykdymo priežiūrą atsakingas asmuo privalo pateikti Buhalterinės apskaitos skyriui pirkimo sutarties banko garantiją arba draudimo kompanijos laidavimo raštą, išduotą visam pirkimo sutarties galiojimo laikui. Buhalterinės apskaitos skyrius tuo atveju, kai pirkimo sutarties įvykdymą privaloma užtikrinti Lietuvos Respublikos civilinio kodekso nustatytomis prievolių įvykdymo užtikrinimo priemonėmis – banko garantija arba draudimo kompanijos laidavimu raštu, išduotu visam pirkimo sutarties galiojimo laikui, o ją pratęsus ir papildomam laikotarpiui, privalo užtikrinti, kad šie dokumentai iki pirkimo sutarties įvykdymo būtų saugomi kartu su pirkimo sutartimis.
92. Pirkimo sutarties pratęsimo atveju už pirkimo sutarties vykdymo priežiūrą atsakingas asmuo yra atsakingas už tai, kad būtų pateiktas naujas ar pratęstas pirkimo sutarties įvykdymo užtikrinimas (jei buvo reikalaujama) ir kad šis užtikrinimas būtų pateiktas laikantis pirkimo sutartyje nustatytų reikalavimų.
93. Už pirkimo sutarties vykdymo priežiūrą atsakingas asmuo pastebėjęs pirkimo sutarties vykdymo trūkumus, prekių, paslaugų ar darbų neatitikimą pirkimo sutartyje numatytiems kokybiniams ir kitiems reikalavimams, tiekėjui pavėluotai įvykdžius pirkimo sutartyje nustatytus įsipareigojimus ar esant kitoms svarbioms aplinkybėms, privalo imtis veiksmų, kad tiekėjas ištaisytų pirkimo sutarties vykdymo trūkumus, bei el. paštu informuoti apie tai tiesioginį vadovą, savarankiško padalinio vadovą, Viešųjų pirkimų skyriaus vedėją ir prireikus raštu teikti Žemės ūkio ministerijos kancleriui siūlymą taikyti tiekėjui pirkimo sutartyje numatytų prievolių įvykdymo užtikrinimo būdą (-us), ar netesybas (bauda, delspinigiai), taip pat, esant pagrindams, inicijuoti pirkimo sutarties nutraukimą joje nustatytais pagrindais.
94. Už pirkimų organizavimą atsakingas asmuo melagingą informaciją pateikusių tiekėjų sąrašus skelbia CVP IS ne vėliau kaip per 10 (dešimt) kalendorinių dienų nuo:
94.1. VPĮ 102 straipsnio 1 dalies 1 punkte nurodyto termino pabaigos, jeigu tiekėjas neteikė pretenzijos ar nesikreipė į teismą, ginčydamas pirkimo vykdytojo sprendimą dėl jo pašalinimo iš pirkimo procedūros;
94.2. nuo teismo sprendimo, kuriuo nustatoma, kad nėra pagrindo tenkinti tiekėjo reikalavimo, įsiteisėjimo dienos, jeigu tiekėjas kreipėsi į teismą, ginčydamas pirkimo vykdytojo sprendimą dėl jo pašalinimo iš pirkimo procedūros.
95. Už pirkimų organizavimą atsakingas asmuo, CVP IS paskelbęs informaciją apie melagingą informaciją pateikusį tiekėją, nedelsdamas, tačiau ne vėliau kaip per 3 (tris) darbo dienas, apie tai tiekėją informuoja raštu.
96. Buhalterinės apskaitos skyriui teikiamos sąskaitos, skirtos apmokėti už prekes, paslaugas ar darbus, įsigytus vykdant pirkimų procedūras ir sudarant pirkimo sutartis, turi būti teikiamos vadovaujantis VPĮ 22 straipsnio 3 dalyje nustatyta tvarka. Elektroninės sąskaitos priimamos ir apdorojamos naudojantis Sąskaitų administravimo bendrosios informacinės sistemos (SABIS) priemonėmis, išskyrus VPĮ numatytus atvejus, ir registruojamos DVS.
97. Sąskaitas vizuojančių ir pasirašančių asmenų atsakomybės:
97.1. už pirkimo sutarties vykdymo priežiūrą atsakingas asmuo  ir jo tiesioginis vadovas pagal kompetenciją patvirtina, kad pirkimo objektas, jo techniniai, funkciniai, kiekybiniai, kokybės reikalavimai atitinka pirkimo sutartyje nustatytas sąlygas, nepažeisti prievolių užtikrinimo terminai, kitos pirkimo sutartyje nustatytos sąlygos ir prievolės yra įvykdytos tinkamai;
97.2. Buhalterinės apskaitos skyriaus vedėjas pagal kompetenciją patvirtina pirkimui skiriamų lėšų pakankamumą.

X SKYRIUS BAIGIAMOSIOS NUOSTATOS

98. Su teisės aktais, kuriais paskiriami Tvarkos aprašo 48 punkte nurodyti asmenys, DVS turi būti supažindinami paskirti asmenys (darbuotojai).
99. Visi su Žemės ūkio ministerijos pirkimais susiję dokumentai saugomi VPĮ ir Lietuvos Respublikos dokumentų ir archyvų įstatymo nustatyta tvarka.
100. Pirkimų organizatoriai kaupia ir saugo savo atliekamų pirkimų dokumentus, rengiamus ne DVS: paraiškų (jei rengiamos), tiekėjų apklausos pažymų (jei pildomos), kvietimų pateikti pasiūlymą (pirkimo sąlygų (jei rengiamos), kitų pirkimo dokumentų (pvz., kita tiekėjams siunčiama ir iš tiekėjų gaunama informacija ir dokumentai) originalus ir pirkimo sutarčių bei perdavimo–priėmimo aktų (jei tokie yra) kopijas VPĮ 97 straipsnyje ar Viešųjų pirkimų, atliekamų saugumo ir gynybos srityje, įstatymo 48 straipsnyje nustatyta tvarka.
101. Viešųjų pirkimų skyrius kaupia ir saugo Komisijos atliekamų pirkimų dokumentus, jeigu jie rengiami ne DVS.
102. Siekiant užtikrinti sklandžią pirkimo dokumentų paiešką, darbuotojai DVS privalo tarpusavyje susieti (abipusiu susiejimu) visus su vienu pirkimu susijusius dokumentus. Dokumentai siejami prie paraiškos arba kito pirminio su pirkimu susijusio dokumento, jeigu dokumentai sudaryti iki paraiškos parengimo. Už tinkamą dokumentų tarpusavyje susiejimą atsakingi pirkimų iniciatoriai, kai vykdomi mažos vertės neskelbiami pirkimai, ir Komisijos nariai – Viešųjų pirkimų skyriaus darbuotojai, kurie paskirti kuruoti pirkimą, kai vykdomas supaprastintas (išskyrus mažos vertės neskelbiamus pirkimus) ar tarptautinės vertės pirkimas.
103. Pirkimų procedūrų dokumentai – mažos vertės neskelbiamų pirkimų tiekėjų pasiūlymai ir pasiūlymus patikslinantys dokumentai, mažos vertės neskelbiamų pirkimų tiekėjų prašymai paaiškinti,  ar patikslinti pirkimo dokumentus, pretenzijos, Žemės ūkio ministerijos (Komisijos, pirkimų organizatorių) atsakymai į tiekėjų prašymus, pretenzijas ir kiti Žemės ūkio ministerijos (Komisijos, pirkimų organizatorių) susirašinėjimo su pirkimuose dalyvaujančiais tiekėjais, kompetentingomis institucijomis dėl informacijos apie pirkimuose dalyvaujančius tiekėjus pateikimo dokumentai, Komisijos posėdžių protokolai, paraiškos, Tiekėjų apklausos pažymos, pirkimo dokumentai, susirašinėjimai su pirkimų dalyviais skelbiami ir registruojami DVS ir abipusiu susiejimu susiejami su paraiška dėl pirkimo atlikimo.
104. Visos viešųjų pirkimų ataskaitos rengiamos vadovaujantis VPĮ 96 straipsnio nuostatomis ir pagal Viešųjų pirkimų tarnybos patvirtintas tipines formas bei reikalavimus.
105. Asmenys, pažeidę pirkimus reglamentuojančių norminių teisės aktų ir Tvarkos aprašo nuostatas, atsako teisės aktų nustatyta tvarka.
106. Ministerijos darbuotojai, pirkimo iniciatoriai, Komisijos nariai, ekspertai, pirkimų organizatoriai privalo pateikti informaciją raštu arba kitomis ministerijos tinklalapio skiltyje „Korupcijos prevencija“ nurodytomis priemonėmis Korupcijos prevencijos ir vidaus tyrimų skyriui arba Specialiųjų tyrimų tarnybai apie asmeniui daromą neteisėtą poveikį dėl viešųjų pirkimų ir (ar) apie viešųjų pirkimų pažeidimus ministerijoje.
107. Ginčai tarp Žemės ūkio ministerijos ir tiekėjų nagrinėjami VPĮ VII skyriuje nustatyta tvarka.

Lietuvos Respublikos žemės ūkio ministerijos viešųjų pirkimų organizavimo ir vidaus kontrolės tvarkos aprašo
1 priedas



(Paraiškos dėl pirkimo atlikimo forma)	

(administracijos padalinio pavadinimas)

PARAIŠKA
DĖL PIRKIMO ATLIKIMO
____________  Nr. ____
dokumento sudarymo data ir numeris)
	Prašau leisti vykdyti šį pirkimą:

	1. [bookmark: _Hlk90389309]
	Paraiškos tipas:

	☐neviršija 15 000 Eur be PVM
☐viršija 15 000 Eur be PVM

	2. 
	Prekių, paslaugų ar darbų pavadinimas
	

	3. 
	Prekių, paslaugų ar darbų kiekis (apimtys)
	

	4. 
	Pirkimo poreikio pagrindimas
	

	5. 
	Nurodoma, ar pirkimo objektas skaidomas į dalis.
Jeigu neskaidomas, pateikiamas paaiškinimas, kodėl neskaidoma.  Tarptautinio pirkimo ar statinio statybos darbų ir statinio projektavimo paslaugų pirkimo atveju paaiškinimas privalomas.
	☐Taip  
☐Ne 


	6. 
	Numatoma prekių, paslaugų ar darbų vnt. kaina Eur be PVM, su PVM, rinkos kaina (jeigu žinoma)
	

	7. 
	Numatoma sutarties vertė (prekių, paslaugų ar darbų kaina (iš viso) Eur be PVM, su PVM) 
	

	8. 
	Finansavimo šaltinis (-iai) (išskaidant sutarties vertę pagal finansavimo šaltinius, jeigu pirkimas atliekamas iš kelių finansavimo šaltinių, būtina nurodyti finansavimo šaltinio programą ir priemonės pavadinimą)
	

	9. 
	Numatomas pirkimo būdas (jeigu žinoma)
	☐Neskelbiama apklausa
☐Skelbiama apklausa 
☐Supaprastintas atviras konkursas
☐Atviras konkursas
☐Kita (įrašyti)

	10. 
	Nurodoma, ar pirkimas įtrauktas į einamųjų metų pirkimų planą

	☐Taip  
☐Ne 


	11. 
	BVPŽ kodas (jeigu žinoma)
	

	12. 
	Galimų tiekėjų pavadinimai (pildoma, jeigu paraiška teikiama dėl pirkimo, kuris bus vykdomas apie jį neskelbiant)
Tiekėjai nurodomi remiantis rinkos tyrimo rezultatais, įskaitant ir rinkoje veikiančias Lietuvos Respublikos viešųjų pirkimų įstatymo 23 ir 24 straipsniuose nurodytas įstaigas ir įmones, rekomenduojama nurodyti ne mažiau kaip 3 tiekėjus (jeigu yra rinkoje).
	1.
2.
3.

	13. 
	Prekių, paslaugų ar darbų techninė specifikacija 
	

	14. 
	Tiekėjų pasiūlymo vertinimo kriterijus: 
a) kainos; b) sąnaudų; c) kainos ar sąnaudų ir kokybės santykio;
(kai ekonomiškai naudingiausias pasiūlymas bus išrenkamas pagal kainos ar sąnaudų ir kokybės santykį, pateikti ekonominio naudingumo vertinimo kriterijus ir parametrus, jų lyginamuosius svorius, vertinimo tvarką ir lyginamųjų svorių taikymo metodikas)
	☐kaina   
☐sąnaudos   
☐kainos ar sąnaudų ir kokybės santykis

	15. 
	Tiekėjų kvalifikacijos reikalavimai (jeigu taikomi)
	

	16. 
	Prekių pristatymo, paslaugų suteikimo ar darbų atlikimo terminai (nurodyti terminus dienomis/mėnesiais/metais arba datą)
	

	17. 
	Nurodomi aplinkos apsaugos kriterijai, kurie bus taikomi atliekant pirkimą (jeigu bus sudaroma žodinė sutartis, galima nenurodyti) 
	

	18. 
	Nurodoma, ar bus perkama iš Lietuvos Respublikos viešųjų pirkimų įstatymo 23 ir 24 straipsniuose nurodytų įstaigų ir įmonių
	☐Taip  
☐Ne 


	19. 
	Sutarties projektas arba pagrindinės sutarties sąlygos, numatoma pirkimo sutarties trukmė, atsižvelgiant į visus galimus pratęsimus (nurodyti trukmę dienomis/mėnesiais/metais arba numatomą sutarties pradžios ir pabaigos datą.)
	

	20. 
	Už sutarties vykdymą atsakingas asmuo
	

	21. 
	Nurodoma, ar mažos vertės pirkimo procedūras atliks pirkimo inicijavusio savarankiško padalinio pirkimo organizatorius 
	☐Taip  
☐Ne 


	22. 
	Ar prekės, paslaugos, darbai yra  VšĮ CPO.LT kataloge (katalogo nuoroda: https://katalogas.cpo.lt/katalogas/) ?
	☐Taip  
☐Ne 


	23. 
	Ar atsisakoma pirkti iš VšĮ  CPO? (pateikiamas pagrindimas)*
*Eilutė nepildoma, jei prekių, paslaugų ar darbų CPO.LT kataloge nėra.  
	☐Taip  
☐Ne 


	24. 
	Nurodoma, ar užsakymą VšĮ CPO LT el. kataloge pateiks Bendrųjų reikalų skyriaus darbuotojas (BRS) ar Viešųjų pirkimų skyriaus (VPS) darbuotojas*
*Pildoma kai BRS ketina įsigyti prekes ar paslaugas iš VšĮ CPO LT el. katalogo
	☐BRS
☐TVPS

	25. 
	Pridedami rinkos tyrimo rezultatai (kai pirkimo vertė viršija 15 000 Eur be PVM)
	☐Taip  
☐Ne 

	26. 
	Papildoma informacija
	



Pirkimo iniciatorius		____________________________________
                                 (pareigų pavadinimas, vardas, pavardė)

Lietuvos Respublikos žemės ūkio ministerijos viešųjų pirkimų organizavimo ir vidaus kontrolės tvarkos aprašo
2 priedas

RINKOS TYRIMO REZULTATŲ SUVESTINĖ

	
INFORMACIJA, KURIĄ REIKIA PATEIKTI


	1. 1
	Tiekėjai, kurie gali būti potencialūs pirkimo dalyviai

	Nurodomi visi pirkimo iniciatoriui žinomi ir jo apklausti ar kitu būdu įvertinti pirkimo objektą rinkoje siūlantys tiekėjai, kurie pirkimo iniciatoriaus vertinimu, atitinka pirkimo dokumentuose keliamus reikalavimus: nurodomi tiekėjų pavadinimai,  informacijos šaltinis (iš kur paimta informacija apie tiekėją, pvz., konkreti tiekėjo svetainės nuoroda, specializuotas leidinys; tiekėjų apklausa raštu, telefonu (nurodomas kontaktinis telefonas ar elektroninio pašto adresas), gavus informaciją iš užsienio šalių ambasados Lietuvoje ar prekybos rūmų, kreipiantis į nepriklausomus ekspertus.). 
Pvz.: 
1) UAB „A“ – apklausta el. paštu 
2) UAB „B“ – apklausta telefonu 
3) MB „C“ – susipažinta su informacija, paskelbta tiekėjo interneto puslapyje.


	2. 2

	Ankstesni rinkos tyrimai (jei tokie buvo atlikti ir (ar) yra atliekami) ir panašių pirkimų istoriniai duomenys

Ši skiltis būtina, jei pirkimo iniciatorius prieš konkretų pirkimą nusprendžia neapklausti ar kitu būdu nevertinti pirkimo objekto rinkoje siūlančių tiekėjų, kaip tai numatyta 1 p. 

	Panašių pirkimų istoriniai duomenys:
Pirkimo (-ų) pavadinimas
Data
Tiekėjai
Pirkimo suma
Pirkimo būdas
Pirkimo objekto ne(skaidymas) (nurodoma, ar buvo pirkimas skaidomas į dalis, arba jeigu buvo neskaidomas, pateikiama neskaidymo argumentacija)
Tiekėjo kvalifikacijos reikalavimai (nurodoma, kokie buvo kelti kvalifikacijos reikalavimai, kuriuos tenkino pasiūlymus pateikę tiekėjai)
Tiekėjai dalyvavę ir (arba) laimėję analogiškuose ar panašiuose perkančiosios organizacijos pirkimuose (dalyvavusių tiekėjų pavadinimai, data, kada buvo pateiktas pasiūlymas, kaina, koks tiekėjas laimėjo, viešojo pirkimo-pardavimo sutarties sudarymo data ir numeris). 
Pagrindinės techninės charakteristikos (objekto specifikacija, terminai, kvalifikacijos reikalavimai ir pan.).
Priežastys, kodėl dalyvavo tik vienas arba du tiekėjai arba pirkimas buvo nutrauktas (jei taikoma).

Istoriniai duomenys fiksuojami, jei pirkimo iniciatorius prieš konkretų pirkimą nusprendžia neapklausti ar kitu būdu nevertinti pirkimo objekto rinkoje siūlančių tiekėjų, kaip tai numatyta 1 p.



	3. 3
	Tiekėjų pasiūlytos kainos[footnoteRef:1] ir kainų viršutinis[footnoteRef:2] kvartilis[footnoteRef:3]. [1:  Jeigu yra lyginamos istorinės kainos, šiame punkte prašoma informacija gali būti pateikiama laisva forma.]  [2:  Suma apskaičiuojama automatiškai, į lentelę dešinėje pusėje esančias skiltis „Tiekėjo pavadinimas“ ir „Pasiūlymo kaina “ suvedus informaciją apie tiekėjus ir jų siūloma kainą. 
Ši suma nustatoma viršutinio kvartilio principu, tai yra ji yra mažesnė arba lygi 75% visų tiekėjų pateiktų pasiūlytų kainų reikšmėms, tačiau negali viršyti 25% didžiausių tiekėjų pateiktų pasiūlymų reikšmių. Viršutinis kvartilis taip pat gali būti apskaičiuojamas Excel programa naudojant QUARTILE funkciją. Pvz. =QUARTILE(A1:A10;3), kur A1-A10 tiekėjų pasiūlytos kainos. 	]  [3:  Atkreiptinas dėmesys į tai, kad neretai tiekėjai pasiūlo per didelę kainą dėl to, kad klaidingai suprato pirkimo objektą. Todėl tuo atveju, jei vieno iš tiekėjų pasiūlymas ženkliai (daugiau kaip 30 procentų) viršija kitų pasiūlymų aritmetinį vidurkį, rekomenduotina išsiaiškinti (pvz., kreipiantis į tiekėją), dėl kokių priežasčių šio tiekėjo siūloma kaina ženkliai skiriasi ir paaiškėjus, kad tiekėjas klaidingai suprato pirkimo objektą, šį tiekėją papildomai apklausti dėl siūlomos pirkimo objekto kainos. Taip pat galima svarstyti galimybę tokio tiekėjo pasiūlytos kainos netraukti į kvartilio skaičiavimą.] 







	

*lentelės suaktyvinimui reikalinga du kartus spustelėti kairįjį pelės klavišą.

	4. 4
	Numatoma pirkimo suma

	Pirkimui reikalinga lėšų suma nustatoma kaip apžvelgtų kainų viršutinis kvartilis[footnoteRef:4]. [4:  Pirkimo iniciatorius turi teisę pirkimui reikalingą lėšų sumą nustatyti ir kitu pagrįstu būdu, pvz., kaip tiekėjų pasiūlymų aritmetinį vidurkį ar pan.] 

Prie jos gali būti pridėtas (jei taikoma) dėl šios skilties dalyje „Įvertinama“ nurodytų aplinkybių prognozuojamas kainos pokyčio procentas ir gauta suma suapvalinama iki sveikųjų skaičių. 

Įvertinama: 
1) ar rinkoje yra prognozuojami pirkimo objekto kainos pokyčiai (rinkos tendencijos); 
2) galimi pasikeitimai teisės aktų, reglamentuojančių mokesčių sistemos reguliavimą (pvz., PVM ar kitų mokesčių, turinčių įtaką galutinei produkto/paslaugos kainai numatomas pasikeitimas); 
3) prognozuojamas bendrosios infliacijos didėjimas (https://www.lb.lt/lt/mv-ekonomikos-analize-ir-prognozes); 
4) galimas minimalaus ar vidutinio darbo užmokesčio didėjimas (https://osp.stat.gov.lt/); 
5) vartotojų kainų pokyčiai (didėjimas), apskaičiuoti pagal vartotojų kainų indeksą (https://osp.stat.gov.lt/); 
6) perkančiosios organizacijos atlikta išsami savo turimų sutarčių dėl to paties objekto analizė ir paskaičiavimai, kokiu procentiniu dydžiu padidėjo pirkimo objekto kaina; 
7) kiti objektyvūs veiksniai, galintys turėti tiesioginę įtaką pirkimo objekto kainai. 

Jei pirkimo kainos didėjimą įtakoja keletas veiksnių (pvz., vartotojų kainos pokytis ir darbo užmokesčio didėjimas), nustatant procentinį dydį, kuris yra pridedamas prie viršutinio kvartilio, gali būti pasirenkamas tik vieno veiksnio didžiausias procentinis dydis. Kelių veiksnių procentinis dydis gali būti pasirenkamas tik tokiu atveju, jei pateikiamas pagrindimas, kad kelių veiksnių procentiniai dydžiai vienas kito neapima. 
Atliekant minėtą analizę ir skaičiavimus, šioje dalyje reikalinga nurodyti informacijos, kuria remiantis atliekami skaičiavimai ir daromos išvados, šaltinius. Jeigu bus atliekami skaičiavimai, reikalinga juos pateikti (galima ir atskirame dokumente).  


	5
	Pirkimo objekto ne(skaidymas)
Šią informaciją būtina pildyti tik dėl supaprastintų pirkimų, atliekamų pagal Viešųjų pirkimų įstatymą, ir dėl pirkimų pagal Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą.
	Pateikiami argumentai dėl pirkimo objekto neskaidymo į dalis kiekybiniu, kokybiniu pagrindu bei pagal skirtingus jo įgyvendinimo etapus. 
Argumentai turi įrodyti, kad sprendimas neskaidyti pirkimo objekto į dalis yra: 
1) pagrįstas svarbiomis priežastimis. 
Pvz., dėl skaidymo sumažėja konkurencija; sutarties įgyvendinimas taptų pernelyg sudėtingas ar brangus – šiuo pagrindu pagrįsti objekto neskaidymą į dalis galima tik turint detalius skaičiavimus. 
Pvz., skirtingų pirkimo objekto dalių įgyvendinimas glaudžiai susijęs ir dėl to pirkėjui atsirastų būtinybė koordinuoti šių dalių tiekėjus ir tai keltų rimtą grėsmę sėkmingam sutarties vykdymui. Grėsmė turi būti reali, kurios negalima suvaldyti organizacinėmis priemonėmis. 
2) vienintelis galimas ir būtinas racionaliai naudojant viešąsias lėšas, ir tikslo negalima pasiekti kitomis, mažiau konkurenciją varžančiomis priemonėmis.

Šią informaciją galima pateikti ir atskirame dokumente. 

Tarptautinių pirkimų atveju neskaidymo argumentai čia gali būti neteikiami, kadangi juos privaloma nurodyti pačiose pirkimo sąlygose.


	6
	Tiekėjo kvalifikacijos reikalavimai, nenumatyti  Kvalifikacijos vertinimo metodikoje[footnoteRef:5] [5:  Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 patvirtinta Tiekėjo kvalifikacijos reikalavimų nustatymo metodika. Metodikos 7 punkte numatyta, kad Sprendimas nustatyti kitus kvalifikacijos reikalavimus ir (ar) kvalifikacijos reikalavimų reikšmes nei numatyta Metodikoje  turi būti pagrįstas atitinkamais rašytiniais dokumentais (pvz., pirkimo komisijos protokole nurodomas šioje Metodikoje neįtvirtintas reikalavimas, kuris bus nustatomas konkretaus pirkimo atveju, ir priežastys, dėl kurių būtent toks reikalavimas yra būtinas įsitikinimui, kad tiekėjas bus pajėgus sėkmingai įvykdyti sutartį).] 

	Pateikiami argumentai dėl: 
1) nustatytų kvalifikacijos reikalavimų, kurie nenumatyti Kvalifikacijos vertinimo metodikoje (galima nustatyti šioje metodikoje neįtvirtintus tik finansinius ir ekonominius kvalifikacijos reikalavimus),
2) nustatytų kitokių nei Kvalifikacijos vertinimo metodikoje kvalifikacijos reikalavimų reikšmių.

Jei tiekėjui ar tiekėjo specialistams (pvz. specialiųjų statybos darbų vadovui) nustatomas iš specialiųjų teisės aktų kylantis reikalavimas turėti teisę verstis tam tikra veikla, turi būti nurodomas teisės aktas, kurio pagrindu toks reikalavimas nustatomas ir kaip tas reikalavimas susijęs su pirkimo objektu. 
Šią informaciją galima pateikti ir atskirame dokumente.
Pvz.: Neypatingo statinio specialiųjų statybos darbų vadovas turintis atestatą inžineriniai tinklai: dujų tinklai (dujotiekis) (išskyrus magistralinį dujotiekį). Darbų sritis: dujų tinklų tiesimas. 
Teisės aktai, norminiai dokumentai pagal kuriuos reikalaujamas šis atestatas:
1) Statinio kategoriją (ypatingas ar neypatingas statinys) pagal STR 1.01.03:2017 „Statinių klasifikavimas“), xx punktas;
2) Statinį, pagal STR 1.01.03:2017 „Statinių klasifikavimas“), x punktas;;
3) Statybos darbų sritį pagal STR 1.06.01:2016 „Statybos darbai. Statinio statybos priežiūra“, x punktas.
Šis reikalavimas susijęs su objektu tuo, kad pagal STR X.XX.XX:XXX, ekspertizę, statybos leidimą ir pan. vykdant darbus bus reikalinga perkelti dujotiekio tinklus, kurie pagal techninį projektą priskirtini neypatingo statinio kategorijai, inžinerinių tinklų: dujų tinklai statiniams (pateikiami teisės aktai, norminiai, statybos dokumentai įrodantys šiuos faktus). 

	7
	Modeliai 
Taikoma prekių pirkimo atveju
	Nurodomi prekių modeliai, kurie atitinka techninės specifikacijos reikalavimus.



	
	Lietuvos Respublikos žemės ūkio ministerijos viešųjų pirkimų organizavimo ir vidaus kontrolės tvarkos aprašo
3 priedas


	
	


(Tiekėjų apklausos pažymos forma)
TIEKĖJŲ APKLAUSOS PAŽYMA

__________________Nr. _____
(dokumento sudarymo data ir numeris)

	Pirkimo objekto pavadinimas:
	

	Paraiškos data ir Nr.
	

	Pasiūlymų vertinimo kriterijus:
	☐kaina   
☐sąnaudos   
☐kainos ar sąnaudų ir kokybės santykis

	Ar pirkimas atliktas CVP IS priemonėmis (taip/ne): 
	☐Taip  
☐Ne 



Pakviesti tiekėjai (tiekėjai gali būti pakviečiami žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą) arba raštu (CVP IS priemonėmis, elektroniniu paštu, paštu, ar kitomis priemonėmis):
	Eil. Nr.
	Pavadinimas, įmonės kodas

(jeigu perkama iš internetinės parduotuvės, nurodomas internetinės parduotuvės pavadinimas)
	Kvietimo pateikimo būdas

(jeigu perkama iš internetinės parduotuvės, nurodoma, kad tiekėjas apklausiamas žodžiu, padaroma internetinėje parduotuvėje pasirinktos prekės, paslaugos ar darbų aprašymo ekrano vaizdo kopija (Print Screen)*, kuri paskelbiama ministerijos dokumentų valdymo sistemoje prie Tiekėjų apklausos pažymos. 
	Kvietimo pateikimo data 

(jeigu perkama iš internetinės parduotuvės, nurodoma data, kada buvo renkamos prekės, paslaugos ar darbai)

	
	
	
	

	
	
	
	

	
	
	
	



Pasiūlymus pateikę tiekėjai:
	Eil. Nr.
	Pavadinimas, įmonės kodas (jeigu perkama iš internetinės parduotuvės, nurodomas internetinės parduotuvės pavadinimas))

	Pasiūlymą pateikusio asmens pareigos, vardas, pavardė
(jeigu perkama iš internetinės parduotuvės, pateikiama internetinės parduotuvės interneto puslapio, kuriame renkamos ir užsakomos prekės, paslaugos ar darbai, nuoroda)
	Pasiūlymo pateikimo data ir laikas
(jeigu perkama iš internetinės parduotuvės, nurodoma data, kada buvo renkamos ir užsakomos prekės, paslaugos ar darbai)
	Tiekėjo pasiūlymo kaina Eur su PVM
(jeigu perkama iš internetinės parduotuvės, nurodoma užsakymo kaina)
	Tiekėjo siūlomo pirkimo objekto savybės, darančios įtaką pasiūlymo vertinimui
	Tiekėjo numeris pasiūlymų eilėje (jei eilė sudaroma)

	
	
	
	
	
	
	

	
	
	
	
	
	
	

	
	
	
	
	
	
	



	Laimėjusiu pripažintas tiekėjas: 

	Pastabos (pasiūlymų atmetimo priežastys, kita informacija):



Pridedama: Pirkimo dokumentai (jei buvo rengiami), lapų skaičius.
Tiekėjų pasiūlymai (jei tiekėjai teikė pasiūlymus raštu), lapų skaičius.


	(Pirkimų organizatoriaus pareigos)

	
	(parašas)
	
	(vardas, pavardė)



*Ekrano vaizdo kopija padaroma paspaudus klavišą PRINT SCREEN, fiksuojamas viso ekrano vaizdas ir jis nukopijuojamas į mainų sritį kompiuterio atmintyje. Tada galite įklijuoti (CTRL + V) vaizdą į naują dokumentą.



__________________________

	Lietuvos Respublikos žemės ūkio ministerijos 
Viešųjų  pirkimų organizavimo ir vidaus kontrolės aprašo 
5 priedas



(Konfidencialumo pasižadėjimo forma)

Lietuvos Respublikos žemės ūkio ministerija_
(perkančiosios organizacijos pavadinimas)
	

______________________________________________________________________
(asmens vardas ir pavardė, pareigos)

KONFIDENCIALUMO PASIŽADĖJIMAS

_______________Nr. _____
(dokumento sudarymo data ir numeris)


Būdamas  pasirinkite pareigų pavadinimą
               (pareigų, atliekant pirkimo procedūras, pavadinimas)
1. Pasižadu:
1.1. saugoti ir tik įstatymų bei kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, atliekant pavestas pareigas (užduotis);
1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
1.3. neteikti tretiesiems asmenims informacijos, kurios atskleidimas prieštarautų Viešųjų pirkimų įstatymo (VPĮ) reikalavimams, visuomenės interesams ar pažeistų teisėtus viešuosiuose pirkimuose dalyvaujančių tiekėjų ir (arba) perkančiosios organizacijos interesus;
1.4. nepasilikti jokių man pateiktų dokumentų kopijų.
2. Man žinoma, kad su pirkimu susijusią informaciją, kurią VPĮ ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas Viešųjų pirkimų komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.
3. Man išaiškinta, kad konfidencialią informaciją sudaro:
3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;
3.2. visa su pirkimu susijusi informacija ir dokumentai, kuriuos VPĮ ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;
3.3. informacija, jeigu jos atskleidimas prieštarautų VPĮ reikalavimams, visuomenės interesams ar pažeistų teisėtus viešuosiuose pirkimuose dalyvaujančių tiekėjų ir (arba) perkančiosios organizacijos interesus arba trukdytų užtikrinti sąžiningą konkurenciją;
4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.
			          
_______________________________           			____________________________________________
                   (pareigos)		        	                                                                (vardas, pavardė)

Lietuvos Respublikos žemės ūkio ministerijos viešųjų pirkimų organizavimo ir vidaus kontrolės tvarkos aprašo
 			                    6 priedas

(Nepriekaištingos reputacijos reikalavimų atitikties deklaracijos forma)
Lietuvos Respublikos žemės ūkio ministerija
(perkančiosios organizacijos pavadinimas)
______________________________________________________________________________________
(asmens vardas ir pavardė, pareigos)
NEPRIEKAIŠTINGOS REPUTACIJOS REIKALAVIMŲ ATITIKTIES DEKLARACIJA

__________ Nr. _____
(dokumento sudarymo data ir numeris)

1. Ar esate teisės aktų nustatyta tvarka pripažintas (-a) kaltu (-a) dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams, ekonomikai ir verslo tvarkai, finansų sistemai, neatsižvelgiant į tai, ar teistumas yra išnykęs ar panaikintas? 
Taip ☐   Ne ☐
2. Ar esate teisės aktų nustatyta tvarka pripažintas (-a) kaltu (-a) už tyčinį nusikaltimą, jei teistumas neišnykęs ar nepanaikintas?
Taip ☐   Ne ☐
3. Ar esate teisės aktų nustatyta tvarka pripažintas (-a)  pažeidęs (-usi) Lietuvos Respublikos viešųjų  ir privačių interesų derinimo įstatymo reikalavimus?
Taip ☐   Ne ☐
4. Ar piktnaudžiaujate alkoholiu, narkotinėmis, toksinėmis arba psichotropinėmis medžiagomis?
Taip ☐   Ne ☐
5. Ar esate įsiteisėjusiu teismo  nuosprendžiu pripažintas (-a) padaręs (-iusi) korupcinio pobūdžio nusikalstamą veiką?
Taip ☐   Ne ☐
6. Ar Jums yra paskirta ir galioja nuobauda (išskyrus įspėjimą) už  viešųjų pirkimų tvarkos pažeidimą pagal Lietuvos Respublikos administracinių teisės pažeidimų kodeksą?
Taip ☐   Ne ☐
	7.  Ar esate teisės aktų nustatyta tvarka pripažintas (-a) pažeidęs (-usi) Lietuvos Respublikos valstybės politikų elgesio kodekso normas?
Taip ☐   Ne ☐
	8. Ar esate teisės aktų nustatyta tvarka pripažintas (-a) pažeidęs (-usi) Valstybės tarnautojų veiklos etikos taisykles?
Taip ☐   Ne ☐
* Už deklaracijoje nurodytų duomenų teisingumą, deklaracijos tinkamą užpildymą ir pateikimą yra atsakingas deklaruojantis asmuo.




___________________________________________________________________________________________________	______________________________________________________________________
        (pareigos)		        	                      			   (vardas, pavardė)

Lietuvos Respublikos žemės ūkio ministerijos viešųjų pirkimų organizavimo ir vidaus kontrolės tvarkos aprašo 7 priedas

  PATVIRTINTA   Lietuvos Respublikos žemės ūkio ministro  2020 m. sausio 13 d.    įsakymu Nr. 3D - 18         ( Lietuvos Respublikos žemės ūkio  ministro 202 5   m.  rugpj ū čio 21   d.    įsakymo Nr. 3D -   434   redakcija)        LIETUVOS   RESPUBLIKOS   ŽEMĖS ŪKIO   MINISTERIJOS   VIEŠŲJŲ   PIRKIMŲ   ORGANIZAVIMO  IR VIDAUS KONTROLĖS   TVARKOS APRAŠAS     I SKYRIUS  BENDROSIOS   NUOSTATOS     1.   Lietuvos   Respublikos   žemės ūkio   ministerijos   viešųjų   pirkimų   organizavimo   ir vidaus  kontrolės  tvarkos aprašas (toliau  –   Tvarkos aprašas) nustato prekių, paslaugų ar darbų viešųjų pirkimų (toliau  –   pirkimai) organizavimo   ir vidaus kontrolės Lietuvos Respublikos žemės ūkio   ministerijoje tvarką, kuri  apima poreikių formavimą, pirkimų planavimą, inicijavimą ir pasirengimą jiems, pirkimų vykdymą, viešojo  pirkimo – pardavimo sutarties (toliau  –   pirkimo sutartis) sudarymą, vykdymą ir jos rezultatų įvertinimą  (toliau  –   pirkimų procesas).   2.   Tvarkos aprašo tikslas  –   užtikrinti Žemės ūkio ministerijoje tinkamą pirkimų   proceso  valdymą ir pirkimo sutarčių vykdymą. Žemės ūkio ministerijoje pirkimų vykdymą ir kontrolės priemones  pirkimų procese pagal pirkimus reglamentuojančių teisės aktų reikalavimus užtikrina   Viešųjų   pirkimų  skyriaus darbuotojai .   3.   Tvarkos aprašas parengtas atsižvelgiant į Lietuvos Respublikos viešųjų pirkimų įstatymą  (toliau  –   VPĮ), Lietuvos Respublikos viešųjų pirkimų, atliekamų gynybos ir saugumo srityje, įstatymą,  Mažos vertės pirkimų tvarkos aprašą, patvirtintą Viešųjų pirkimų t arnybos direktoriaus 2017 m. birželio 28  d. įsakymu Nr. 1S - 97 „Dėl Mažos vertės pirkimų tvarkos aprašo patvirtinimo“ (toliau  –   Mažos vertės  pirkimų tvarkos aprašas) ,   ir kitus įstatymus bei teisės aktus.     4.   Planuodama, inicijuodama, organizuodama ir atlikdama pirkimus, vykdydama pirkimo  sutartis Žemės ūkio ministerija vadovaujasi Tvarkos aprašo 3 punkte nurodytais teisės aktais, Lietuvos  Respublikos civiliniu kodeksu ,   Lietuvos Respublikos žemės ūkio ministerijos mažos vertės viešųjų pirkimų,  atliekamų gynybos ir saugumo srityje, tvarkos  aprašu ,  patvirtintu  Lietuvos Respublikos žemės ūkio ministro  2023 m. rugsėjo 7 d.  įsakymu   Nr. 3D - 596 „ Dėl Lietuvos Respublikos žemės ūkio ministerijos mažos vertės  viešųjų pirkimų, atliekamų gynybos ir saugumo srityje, organizavimo ir vykdymo “ , šiuo Tvarkos aprašu ir  kitais pirkimus reglamentuojančiais teisės aktais. Pasikeitus Tvarkos apraše minimiems teisės aktams,  taikomos šių teisės aktų aktualios redakcijos nuostatos.   5.   Planuojant, inicijuojant, organizuojant ir vykdant pirkimus turi būti racionaliai ir efektyviai  naudojamos Žemės ūkio ministerijos lėšos ir valstybės tarnautojų ar darbuotojų, dirbančių pagal darbo  sutartis ir gaunančių darbo užmokestį iš valstybės biudžet o ir valstybės pinigų fondų (toliau kartu  –   darbuotojai), laikas. Turi būti laikomasi lygiateisiškumo, nediskriminavimo,   skaidrumo,   abipusio   pripažinimo   ir   proporcingumo   principų,   konfidencialumo   ir nešališkumo reikalavimų.   6.   Planuojant,   inicijuojant,   organizuojant   ir   vykdant   pirkimus   turi   būti   siekiama,   kad:   6.1.   vykdant pirkimo sutartis būtų laikomasi aplinkos apsaugos, socialinės ir darbo teisės  įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede  nurodytose tarptautinėse konvencijose;   6.2.   įsigyjant prekes, paslaugas ar darbus būtų skatinama inovatyvių produktų pasiūla ir  užtikrinama,   kad   Lietuvos   Respublikos   Vyriausybės   ar   jos   įgaliotos   institucijos   nustatytais   atvejais būtų  pasiekti inovatyvių pirkimų rodikliai;   6.3.   pirkimų vykdymas būtų paremtas skaidrumu, etišku elgesiu, lygiateisiškumu, konkurencijos  skatinimu ir proporcingumu, pirkimų procesų skaidrumo didinimo ir korupcijos prevencijos   priemonių   stiprinimu.   Įsigyjant prekes, paslaugas ar darbus būtų daroma kuo mažesnė  

